Uvek dajte krv | VAmedia - info portal\n15/07/2021 15/07/2021 1 коментар на Uvek dajte krv\nLetnji meseci su godinama u nazad veoma rizični za nestašicu krvi i krvnih derivata koji su od vitalnog značaja za funkcionisanje mnogih službi i živote pacijenata. Služba transfuziologije Opšte bolnice Valjevo, uspešno odoleva i maksimalno se trudi da do nestašica ne dođe.\nZadnjih par godina snabdevanje krvlju i krvnim derivatima se sprovodi centralizovano isključivo preko Instituta za transfuziju krvi Srbije, pa svaka bolnička služba mora da ima dobar plan nabavke neophodnih količina. Zbog izmena u zakonu menja se i način funkcionisanja i dobrovoljno davalaštvo krvi se odvija tako što davaoci mogu svakog utorka od 9 do 15 časova u prostorijama Crvenog krsta Valjevo dati krv. Osim utorkom, održavaju se i tradicionalne dobrovoljne akcije davanja krvi, gde uobičajneo bude dobar odziv i od 50 do 100 dobrovoljnih davalaca.\nŠto se tiče snabdevanja, ove godine je malo bolja situacija nego što je bila prošle zbog čitave epidemiološke situacije. Intenzivno sarađujemo sa odeljenjem za distribuciju Instituta za transfuziju iz Beograda, tako da se trudimo da snabdemo sve pacijente koji su povređeni ili oboleli i nalaze se u valjevskoj bolnici. Geslo naše službe i našeg polja rada je da krv uvek mora da čeka pacijenta, a nikako da pacijent čeka krv. Znači, da bismo zadovoljili glavni princip našeg rada i našeg posla mi moramo uvek imati određene količine za hitna stanja, zatim za porodilje i za neke neodložne stvari da bi takve pacijente zbrinuli. Prošle godine smo se snabdevali iz Urgentnog centra KCS, i oni su bili u problemu jer su morali da snabdeju svoje potrebe i sve centre sa kojima su sarađivali u unutrašnjosti. Ove godine je malo bolja situacija jer se iz jednog mesta krv distribuira svuda gde je potrebno – rekao je prim. dr Svetislav Matić, načlnik Službe transfuzije Opšte bolnice Valjevo, upućujući apel svim humanim ljudima da ukoliko su zdravi i u mogućnosti, uvek daju krv.\n1 comment on “Uvek dajte krv”\nMiša dobrovoljni davalac 15/07/2021 at 17:03\nBilo bi pametno da se poboljšaju uslovi za davaoce krvi i da se srede prostorije crvenog krsta.jel ono je bruka i sramota kakvi su uslovi. Svaka cast onim dobrim ljudima što rade tu… da li ima neko u ovom gradu da pokrene neku inicijativu da se to sredi…


Amerika prodaje Saudijskoj Arabiji nuklearnu tehnologiju?! | Skandalozno\nAmerika prodaje Saudijskoj Arabiji nuklearnu tehnologiju?!\nSaudijski prestolonaslednik Mohamed bin Salman (Foto: Jutjub)\nAmerička administracija navodno je odobrila kompanijama da prodaju nuklearnu tehnologiju Saudijskoj Arabiji. Ministar energetike Sjedinjenih Američkih Država Rik Peri odobrio je šest tajnih dokumenata kompanijama da prodaju nuklearnu tehnologiju i pomoć Saudijskoj Arabiji, navodi se u kopiji dokumenta koji je na uvid imala novinska agencija Rojters, prenosi Al DŽazira.\nAdministracija američkog predsednika Donalda Trampa tiho vodi širi posao oko deljenja američke tehnologije u sferi nuklearne energije sa Saudijskom Arabijom koja želi da napravi najmanje dve nuklearne elektrane.\nPerijeva odobrenja, poznata kao pod imenom Part 810, omogućavaju kompanijama da vrše preliminarne radove na nuklearnoj energiji uoči bilo kakvog posla, ali ne i da šalju opremu potrebnu za elektranu, govori za Rojters izvor upoznat sa dogovorima pod uslovom da se njegov identitet ne objavljuje, piše Al DŽazira.\nAdministracija Ministarstva energetike za nacionalnu nuklearnu sigurnost (NNSA) navodi u dokumentu kako su kompanije od Trampove administracije tražile da odobrenja ostanu tajna.\n– U ovom slučaju, svaka od firmi koja je dobila posebno odobrenje (za Saudijsku Arabiju) dala nam je pismeni zahtev da odobrenje ne bude javno objavljeno – navodi se u dokumentu.\nU prošlosti je Ministarstvo energetike javnosti objavljivalo odobrenja iz sfere Part 810 i ona su se mogla čitati u sedištu ovog ministarstva.Zvaničnik Ministarstva navodi kako zahtevi sadrže lične informacije, te kako su odobrenja prošla kroz brojne agencije kako bi dobila odobrenje. Mnogi američki zakonodavci su zabrinuti jer smatraju kako bi deljenje nuklearne tehnologije sa Saudijskom Arabijom moglo dovesti do trke u nuklearnom naoružavanju na Bliskom istoku.\nRusija: Spremamo nova pravila za plovidbu vojnih brodova po Severnom morskom putu\nProšle godine saudijski prestolonaslednik Mohamed bin Salman je rekao da će njegovo kraljevstvo razviti nuklearno oružje ako njegov rival Iran učini isto.\n(Skandalozno.rs/Izvor: Al Jazeera)\nBudite prvi sa komentarom na članku "Amerika prodaje Saudijskoj Arabiji nuklearnu tehnologiju?!"


Poverenik: Besmislena reakcija uprave Beograda oko požara na deponiji | EurActiv Serbia\nPoverenik: Besmislena reakcija uprave Beograda oko požara na deponiji\nPoverenik za informacije od javnog značaja i zaštitu podataka o ličnosti Rodoljub Šabić ocenio je 20. juna da je reagovanje gradske uprave Beograda na poziv te institucije i Zaštitnika građana da objave sve podatke u vezi požara na deponiji u Vinči, "izraz totalnog nerazumevanja pozicije i uloge jednog organa lokalne samouprave ili čak i nešto gore od toga". Gradska uprava Beograda ocenila je ranije da su zahtevi Poverenika i Zaštitnika da se objave rezultati merenja zagađenja vazduha "besmisleni, neopravdani i zlonamerni" i da im je cilj "dizanje panike".\nPoverenik je u saopštenju ocenio da je "neozbiljno da gradska uprava, koja u nekim drugim situacijama i nakon plaćanja kazni od javnosti sakriva informacije koje su legitiman predmet njenog interesovanja, u bilo kojoj prilici, govori o navodnoj transparentnosti sopstvenog delovanja".\n"Neprihvatljive i nedostojne su kvalifikacije da je poziv Zaštitnika i Poverenika 'besmislen'. Pogotovo su niske imputacije da oni 'zlonamerno šire paniku' koje su ispod svakog i najminimalnijeg nivoa komunikacije. Ako je nešto besmisleno, to je upravo reagovanje gradske uprave i njeno pozivanje na notorno poznatu činjenicu da su 'podaci već dostupni i objavljeni' na sajtu grada", piše u saopštenju.\nPoverenik je naveo da je njegovo podsećanje na obaveze utvrđene Zakonom o zaštiti životne sredine, odnosilo "upravo na obavezu kompletnog i objektivnog informisanja, a takvo informisanje podrazumeva više od objavljivanja činjenica koje govore u prilog tome da je sve u redu".\n"Nezavisno od sadržine objavljenih podataka, ne dovodeći u pitanje njihovu tačnost, objektivno i kompletno informisanje ne bi smelo da ignoriše činjenicu da su izuzetno kompetentni stručnjaci ukazali na to da monitoring koji se vrši, podaci koji se objavljuju ne obuhvataju neke elemente koji mogu biti izuzetno opasni po zdravlje ljudi", stoji u saopštenju.\nPoverenik je ocenio da bi gradska uprava Beograda "morala biti svesna da ima obavezu da te sumnje ili izričito demantuje ili da ih potvrdi i da pritom objavi iz kojih objektivnih ili subjektivnih razloga monitoring ne obuhvata pomenute elemente".\n"Uprava bi morala biti svesna i činjenice da pošto ni nakon više od mesec dana požar na deponiji u Vinči nije saniran, duguje, s tim u vezi, javnosti mnogo više informacija od toga da 'stižu ponude' nekih inostranih firmi. I informacije o osnovu, obimu, domašaju poslova i projekata na zaštiti životne sredine, koje će tim ili drugim firmama biti eventualno poverene su apsolutno legitiman predmet interesovanja javnosti", dodaje se u saopštenju.\nGradska uprava Beograda ocenila je ranije da su zahtevi Poverenika za informacije od javnog značaja Rodoljuba Šabića i vršioca dužnosti Zaštitnika građana Miloša Jankovića da se objave rezultati merenja zagađenja vazduha u Beogradu "potpuno besmisleni, neopravdani i zlonamerni", a da je njihov cilj "zastrašivanje građana i dizanje panike".\nUprava je u saopštenju navela da su na zahtev Gradskog štaba za vanredne situacije od 9. juna 2017. godine, Gradu Beogradu, svim nadležnim institucijama, medijima i građanima "dostupni svakodnevni izveštaji Gradskog zavoda za javno zdravlje Beograda o rezultatima merenja zagađenosti vazduha u glavnom gradu kao posledice požara na deponiji u Vinči".\nSamo 27 od 89 tužilaštava objavilo informatore o svom radu\nPredstavljen novi model zakona o zaštiti podataka


DNK projekat: Svaki deseti Srbin je German - 02.05.2019, Sputnik Srbija\nDNK projekat: Svaki deseti Srbin je German\nPolovina Srba ima slovensko poreklo, dok je u drugoj polovini najviše onih s genima starosedelaca Balkana, kaže rukovodilac Srpskog DNK projekta Milan Rajevac... 02.05.2019, Sputnik Srbija\n12:08 02.05.2019 (Osveženo: 03:01 26.08.2021)\n© Fotolia / 18percentgreyLaboratorija\nPolovina Srba ima slovensko poreklo, dok je u drugoj polovini najviše onih s genima starosedelaca Balkana, kaže rukovodilac Srpskog DNK projekta Milan Rajevac povodom Svetskog DNK dana i dodaje da su se u genetski kod Srba „upisali“ i Germani i Kelti, ali i narodi sa Kavkaza i Bliskog istoka.\n„Reč je o dve osnovne haplogrupe I2a i R1a, dok je u drugoj polovini najviše onih koji imaju balkansko starosedelačko, odnosno preslovensko poreklo“, kaže Rajevac za Tanjug.\nNova slika o Evropi, zahvaljujući DNK istraživanju u Srbiji\n21 Oktobar 2018, 21:30\n„Haplogrupa I1, koja se vezuje za germanske narode, prisutna je kod skoro devet odsto stanovništva, tako da svaki 10 ili 11 Srbin ima germansko poreklo“, objašnjava Rajevac česte medijske naslove da je svaki deseti Srbin Viking.\n„To može da se kaže za Prijepolje i okolinu gde je najviše onih koji imaju poreklo od Vikinga, tamo ih je više od 20 procenata. Razlog je haplogrupa R1a, inače karakteristična za pleme Drobnjaka, jedno od najraširenijih u srpskom narodu“, rekao je Rajevac.\nKako kaže, Srbija ima najveću bazu testiranih osoba od svih evropskih naroda, a koja, tvrdi Rajevac, predstavlja relevantan uzorak za analizu porekla srpskog naroda.\n„Moguće je da postoji određeni procenat haplogrupa koje su Turci preneli na Balkan, ali to nije utvrđeno. Čak i kod Bošnjaka je neznatan genetski upliv Turaka“, navodi Rajevac.\n12 Mart 2018, 20:48\nNavodi da Srbi, Crnogorci, Bošnjaci i Hrvati imaju vrlo sličnu genetiku i da su I2a i I1a najbrojnije haplogrupe kod svih tih naroda.\nPrema njegovim rečima, tokom prethodnih sedam godina došlo se do niza zanimljivih podataka na osnovu rezultata testiranih i njihovih srodnika, pa su tako otkrivene rodbinske veze dvojice poznatih pesnika, Milutina Bojića i Milana Rakića.\n„Pokazalo se da su njih dvojica imali zajedničkog pretka. Istraživanja, recimo, ukazuju i da bi dinastije Karađorđević i Obrenović mogle da pripadaju istoj grani“, navodi Rajevac.\nIstraživanje u okviru Srpskog DNK projekta sprovodi se testiranjem Y-DNK hromozoma kod muškaraca, jer se, objašnjava Rajevac, testira samo Y hromozom preko kojeg se najpouzdanije ispituje poreklo, čak do nekoliko hiljada godina.\nKako je pojasnio, Y hromozom je porozniji od X hromozoma i mutira na svakih pet-šest generacija, zbog čega su razlike između muškaraca drastičnije, dok su promene X hromozoma veoma retke i zato nije zahvalan za takvu vrstu testiranja.\nNapominje da je moguće testirati i X hromozom, ali da se na osnovu njega ne mogu doneti posebni zaključci, dok su Y hromozomi zbog mutacija raznovrsniji i pogodniji za preciznije utvrđivanje porekla.\nSvetski DNK dan obeležava se u čast dvojice naučnika Frensisa Krisa i Džejmsa Votsona, koji su u svojoj studiji, objavljenoj 25. aprila 1953. godine u časopisu „Nejčur“, prvi put opisali strukturu DNK.


Industrijska proizvodnja u januaru veća za 0,3 odsto\nSARAJEVO, Ukupna desezonirana industrijska proizvodnja u Federaciji BiH /FBiH/ u januaru veća je za 0,3 odsto u odnosu na decembar prošle godine.\nU januaru ove, u odnosu na isti mjesec prošle godine, industrijska proizvodnja u FBiH, kalendarski prilagođena, manja je za 1,1 odsto, saopštio je Federalni zavod za statistiku.\nProizvodnja energije u januaru veća je za 9,5 odsto u odnosu na prethodni mjesec, kapitalnih proizvoda veća za 2,2 odsto, dok je proizvodnja trajnih proizvodi za široku potrošnju manja za 10,2 odsto, intermedijarnih proizvoda manja za 4,1 odsto, a netrajnih proizvoda za široku potrošnju manja za 1,5 odsto.\nU januaru ove, u odnosu na isti mjesec prethodne godine, proizvodnja kapitalnih proizvoda veća je za 14,4 odsto, dok je proizvodnja netrajnih proizvoda za široku potrošnju manja za 10,4, odsto, trajnih proizvoda za široku potrošnju manja za 4,9 odsto, intermedijarnih proizvoda manja za 1,4 odsto, a energije manja za 0,6 odsto.\nDesezonirana industrijska proizvodnja u januaru u proizvodnji i snabdijevanju električnom energijom i plinom veća je za 12,5 odsto u odnosu na decembar prošle godine, u vađenju ruda i kamena manja za 6,7 odsto, a u prerađivačkoj industriji manja za 1,9 odsto.\nU januaru ove, u odnosu na isti mjesec lani, industrijska proizvodnja, kalendarski prilagođena, u proizvodnji i snabdijevanju električnom energijom i plinom veća je za 4,1 odsto, dok je u vađenju ruda i kamena manja za 21,7 odsto, a u prerađivačkoj industriji manja za 0,4 odsto. Srna


Rio Tinto pronašao čiste rezerve litijuma u Jadru\nTanjug 12. decembra 2020. 20:50\nLONDON – Britansko-australijska rudarska grupa Rio Tinto otkrila je rezerve čiste rude i ažurirala podatke o mineralnim resursima svog projekta istraživanja i prerade litijum borata u Jadru u Srbiji, navodi se u saopštenju.\nRezerva rude iznosi 16,6 megatona sa 1,81 odsto litijum-oksida i 13,4 odsto bor-trioksida, naveo je Rio Tinto u prijavi Australijskoj berzi, prenosi portal Indikator.ba.\nJadrovi mineralni resursi sastoje se od 55,2 megatona indiciranih resursa od 1,68 odsto litijum-oksida i 17,9 odsto bor-trioksida, uz dodatnih 84,1 megatona pretpostavljenog resursa sa 1,84 odsto litijum-oksida i 12,6 odsto bor-trioksida, naveo je Rio Tinto.\nMineralni resurs na kojem se nalazi osnovna rezerva rude ažuriran je tako da uključuje dodatno bušenje što je rezultiralo ažuriranim geološkim modelom. Izveštava se da su mineralni resursi isključeni iz rezervi rude, primetila je kompanija.\nKrajem jula 2020. godine projekat je prešao u studiju izvodljivosti, sa ulaganjem od gotovo 200 miliona dolara u opseg koji uključuje detaljan inženjering, otkup zemljišta, radnu snagu i pripremu za izgradnju, dozvole i rani razvoj infrastrukture, što se očekuje da bude dovršeno krajem 2021. i, ako bude odobreno, gradnja bi mogla potrajati i do četiri godine, naveo je Rio Tinto.\nStudije prethodne izvodljivosti pokazale su da Jadar može imati potencijal za proizvodnju i litijum karbonatnih baterija i baterija od borne kiseline, pružajući litijumske proizvode u lancu vrednosti električnih vozila decenijama, kaže se u saopštenju.\nJadar, koji su otkrili geolozi Rio Tinto 2004. godine u blizini grada Loznice u zapadnoj Srbiji, mogao bi da proizvede približno 55.000 tona litijum-karbonata baterijske klase, kao i 160.000 tona borne kiseline i 255.000 tona natrijum sulfata kao nusproizvoda godišnje, naveo je portal.


Salsa groznica u Sarajevu - Muški Portal\nMuški Portal » Zabava » Salsa groznica u Sarajevu\nVeć tradicionalno, devetu godinu za redom,najuspješniji bh plesni klub Aster, u suradnji s plesnim klubovima iz regije organizira Sarajevo Salsa Congress koji će se održati u razdoblju od 26. do 29. januara (siječnja) u Hotelu Saraj.\n„Devet godina plesni klub Aster u suradnji s društvenim plesnim klubom „El Paso“ trudi se u Sarajevo dovesti najbolja plesna imena iz cijelog svijeta. Svake godine, zahvaljujući prepoznatom kvalitetu našeg festivala, Sarajevo početkom godine postaje centar plesnog svijeta. Vjerujemo kako će i ovaj congress dugo pamtiti svi oni koji dođu zaplesati s nama jer smo spremili plesni haos, jer u Sarajevo dolazi Seo Fernandez, svjetski poznati plesač i muzičar u svijetu salse. Zato vas sve pozivamo da nam se pridružite na plesnim radionicama, te na plesnim zabavama koje će se održati u četvrtak u prostojima Studio 1, u petak i subotu u hotelu Saraj, dok će završni plesni party biti održan u Studentskom klubu KUK“- poručuje Josip Milanović, PR festivala.\nViše informacija o devetom Sarajevo Salsa Congressu pratite na službenoj stranici www.sarajevosalsa.com ili putem facebook stranice: Sarajevo Salsa Congress 2017 (https://www.facebook.com/sarajevosalsa.congress/)\nMuški portal Zabranjeni Forum opet u službi građana, djeca dobila inzulinske pumpe\nZvijezde billboard kampanje Jägermeistera – 4 Sarajke\nJahorina: Otvorene sve ski staze, najviše posjetilaca iz regije


Dačić: Albanci ne žele dogovor - 30.07.2015, Sputnik Srbija\nDačić: Albanci ne žele dogovor\nAlbanska strana na Kosovu i Metohiji ima potrebu da zbog unutrašnjih političkih razloga opstruira dogovor za potpunu implementaciju Briselskog sporazuma, a... 30.07.2015, Sputnik Srbija\nvesti, brisel, ivica dačić\n19:35 30.07.2015 (Osveženo: 14:47 30.08.2021)\n© AP Photo / Gregorio BorgiaIvica Dačić\nAlbanska strana na Kosovu i Metohiji ima potrebu da zbog unutrašnjih političkih razloga opstruira dogovor za potpunu implementaciju Briselskog sporazuma, a Zajednica srpskih opština je najznačajniji deo sporazuma koji nije ispunjen, kaže Ivica Dačić.\nPrvi potpredsednik Vlade je, odgovarajući na pitanje poslanika Jedinstvene Srbije Dragana Markovića o dijalogu u Briselu, rekao da je to jedan od ključnih kriterijuma u evropskim integracijama, da je Srbija poštovala sve što je potpisala i da će nastaviti da do kraja insistira na sporazumu, čija je osnovna snaga ZSO.\nPriština, rekao je Dačić, u Brisel dolazi sa željom da se ne dogovorimo, a Beograd trpi posledice takve politike.\nKosovo u Unesku — put ka kulturnom genocidu\n27 Jul 2015, 08:00\n„Ali zato smo uspeli da međunarodnim faktorima stavimo do znanja da je Srbija faktor rešavanja problema, da smo predvidiv partner i da ono što se dogovorimo i realizujemo“, rekao je Dačić.\nOn je naglasio i da Srbija nije promenila svoju poziciju i da ne priznaje jednostrano proglašenu nezavisnost Kosova, navodeći da takav jednostrani čin ne može biti legalizovan jer krši osnovne principe međunarodnog prava.\nGrčka ne priznaje Kosovo\nDačić, koji je i predsedavajući OEBS-u, kaže i da Srbija svakako ne može više da brani teritorijalni integritet drugih zemalja nego što brani teritorijalni integritet Srbije, kao i da će takvu politiku nastaviti.\n„Američki predsednik poziva sve zemlje u svetu da ne priznaju Palestinu pre nego što se dogovori sa Izraelom, a SAD priznaju Kosovo bez ikakvog dogovora sa nama. Ako u OEBS-u imate gotovo na svakom sastanku priču da su narušeni osnovni principi međunarodnog prava povodom Ukrajine — mi ne možemo da previdimo činjenicu da je to prvo učinjeno na primeru Srbije“, rekao je Dačić.


Omogućene kombinovane mobilnosti dolaznih CEEPUS kandidata u letnjem semestru 2020/2021. akademske godine – Fondacija Tempus\nCEEPUS kandidati koji svoju mobilnost realizuju na nekoj od visokoškolskih ustanova u Republici Srbiji tokom letnjeg semestra akademske 2020/2021. godine imaju mogućnost da akademsku razmenu sprovedu i u formi kombinovane mobilnosti.\nKombinovana mobilnost podrazumeva da se deo mobilnosti sprovodi u virtuelnom obliku koji je takođe finansijski podržan, a deo u fizičkom obliku. Fizički deo kombinovane mobilnosti je obavezan i podrazumeva da kandidat u tom periodu boravi u Republici Srbiji, dok se same akademske aktivnosti mogu realizovati i onlajn, u skladu sa važećim merama koje visokoškolska ustanova preduzima u svetlu epidemioloških okolnosti koje su nastupile. Na ovaj način, kandidati imaju mogućnost da odaberu da li će mobilnost realizovati u tradicionalnom smislu ili uz kombinovanje virtuelnog sa fizičkim oblikom akademske razmene. Mobilnosti koje se u potpunosti realizuju u virtuelnom obliku nisu podržane.\nU nameri da dodatno podrži akademsku mobilnost u postojećim epidemiološkim okolnostima, Nacionalna CEEPUS kancelarija Srbije uvodi opciju kombinovane mobilnosti, i ovim putem obaveštava zainteresovane kandidate o uslovima i procedurama za njeno sprovođenje.\n15 dana, uključujući i 15. dan – 10.000,00 dinara neto\nza svaku novu polovinu meseca (dovršenu) – dodatnih 10.000,00 dinara neto;\n2) za deo mobilnosti koji se realizuje u fizičkom obliku, u skladu sa dosadašnjom praksom;\n15 dana, uključujući i 15. dan – 5.000,00 dinara neto;\nza svaku novu polovinu meseca (dovršenu) – dodatnih 5.000,00 dinara neto;\nKandidati koji žele da mobilnost realizuju u kombinovanom obliku moraju imati saglasnost institucije za sprovođenje virtuelnog dela kombinovane mobilnosti u smislu postojanja tehničkih mogućnosti za realizaciju.\nPrilikom podnošenja prijave za kombinovanu mobilnost, kandidati moraju navesti period u kome će se kombinovana mobilnost realizovati u fizičkom i period u kome će se realizovati u virtuelnom obliku. Ukoliko je kandidat kroz sistem već podneo prijavu za mobilnost, a želi da iskoristi mogućnost sprovođenja mobilnosti u kombinovanom obluku, potrebno je da sa CEEPUSkoordinatorom na instituciji domaćinu dogovori detalje koji se odnose na periode virtuelnog i fizičkog dela mobilnosti i o tome putem mejla obaveste Nacionalnu CEEPUS kancelariju, minimum mesec dana od datuma kada je planiran početak mobilnosti.\nNacionalna CEEPUS kancelarija obaveštava kandidate da je rok za podnošenje prijava za mobilnosti u letnjem semestru 2020/2021. godine (i za mrežne i za freemover kandidate) produžen do 15. maja 2021. godine. Mole se zainteresovani kandidati da prilikom podnošenja prijava imaju u vidu da NCK Srbije prijave mora odobriti najkasije mesec dana pre datuma naznačenog kao datum početka mobilnosti.\nZa dodatna pitanja i nedoumice, kandidati mogu kontaktirati Nacionalnu CEEPUS kancelariju.


ponedeljak, 04. feb 2019, 16:05\nOformljen je katastar divljih deponija na teritoriji Grada Loznice, sa tačnim lokacijama, procenjenom količinom otpada, vrstama materijala od kojih je nastao. Osnovni posao preduzeća je iznošenje komunalnog otpada na poziv građana.\nPre nešto više od dve godine u Topličkom okrugu i opštini Merošina postavljeno je 40 automatskih meteoroloških stanica, koje su, kako je tada najavljeno, trebalo da budu deo jedinstvene Izveštajno-prognozne službe Srbije, od čega bi korist imali svi zainteresovani poljoprivrednici. Istraživali smo da li će ovaj sistem početi da se koristi do početka vegetacije, čime bi zaštita poljoprivrednih kultura od biljnih bolesti i štetočina bila znatno efikasnija.\nPre osam meseci emitovali smo priču o porodici Arsovski iz Gornjem Starcu, selu u blizini manastira Prohor Pčinjski. Na putu do kuće, oni moraju da preko državne granice pređu u Makedoniju, a onda se preko reke vrate u Srbiju. Pritom i dalje nemaju most.\nKako kreativno provesti raspust i koliko sportski i kreativni sadržaji mogu da odvoje decu od društvenih mreža i kompjuterskih igrica.


Delegacija Grada Fredrichshafena u posjeti Međunarodnom centru za djecu i omladinu Novo Sarajevo - Općina Novo Sarajevo\nDelegacija Grada Fredrichshafena u posjeti Međunarodnom centru za djecu i omladinu Novo Sarajevo\nPolaznici dramske sekcije Međunarodnog centra gostovat će na Internacionalnim teatarskim igrama u Friedrichshafenu\nVišečlana delegacija Grada Fredrichshafena koju predvodi zamjenik gradonačelnika Friedrichshafena dr. Wolfganga Sigga u okviru svog boravka u Sarajevu, 03. oktobra ove godine posjetila je Međunarodni centar za djecu i omladinu Novo Sarajevo, gdje ih je ugostila direktorica Centra Zorica Miličević i načelnik Općine Novo Sarajevo Nedžad Koldžo.\nPovod današnje posjete bio je, između ostalog, uspostava saradnje između dvije omladinske kulturne ustanove, Međunarodnog centra za djecu i omladinu Novo Sarajevo i omladinskog centra u Fredrichshafenu, na način da mladi glumci Međunarodnog centra gostuju na Internacionalnim teatarskim igrama koje će se održati od 03. do 09. aprila 2018. godine u Fredrichshafenu.\nOpćinski načelnik Nedžad Koldžo izrazio je svoje zadovoljstvo što će Općina Novo Sarajevo putem Međunarodnog centra nastaviti dugogodišnju uspješnu saradnju sa ovim njemačkim gradom, ali je svakako i podsjetio i na realizaciju zajedničkog projekta obnove i opremanja Doma zdravlja "Omer Maslić".\nDirektorica Međunarodnog centra za djecu i omladinu Novo Sarajevo Zorica Miličević upoznala je goste i sa aktivnostima i projektima koje provodi ova ustanova, te gostima uručila umjetničke slike u znak zahvalnosti i buduće saradnje.\nNakon posjete Međunarodnom centru, delegacija Fredrichshafena 04. oktobra ove godine posjetiti će i Centar za zdravo starenje Novo Sarajevo.


Podloge za atletske staze i poligone za vrhunske rezultate - PODOVI\nSportski podovi Podloge za atletske staze i poligone za vrhunske rezultate\nZa takmičenje na otvorenom prava kraljica izazova svojevremeno je bila „kraljica sportova”. Atletske staze i poligoni prešli su dug razvojni put u proteklih pedeset godina, od smeše opiljaka recikliranih automobilskih guma i asfalta, preko tartana, pa sve do današnjih modela koji se baziraju na spoju EPDM granulata i poliuretana.\nBez obzira na promenu formule koja je usledila nakon iskustvenog uočavanja nedostataka kroz upotrebu, ključni sastojak bilo koje atletske podloge mora biti guma, koja takmičarima daje optimalno ubrzanje i skočnost. Konkretni modeli prave se po špric sistemu, sendvič sistemu ili u verziji od punog poliuretana, a razlike među njima ogledaju se samo u udelu gumenih granula i poliuretana i ukupnoj debljini podloge.\nNakon ere tenisa, koja je pre deceniju i po „eksplodirala” poput modnog krika i još uvek traje, zahvaljujući veličinama kao što je Jusein Bolt, svoj momentum doživela je i atletika.\nOduvek se znalo da izgradnja posebnih objekata za svaki sport više košta, ali u eri socijalističkih republika i saveza sport nije bio komercijalizovan već deo sistema u koji se ulagalo na nivou saveza koliko god je bilo potrebno, ne bi li se uspesima na najvećim takmičenjima, kakva su svetska prvenstva i olimpijske igre, pokazala superiornost sportista iz „istočnog bloka“ nad onima sa zapada. Zapadnoevropski i američki takmičari su u to vreme uveliko bili profesionalci, a njihovi rivali sa istoka su za svoj angažman dobijali džeparac – o sponzorima koji bi stajali iza nekog pojedinca nije bilo ni govora.\nZbog specifičnosti infrastrukture, rekvizita i uopšte celokupne opreme koje zahteva, a koji nemaju zamensku opciju, spada u veoma skupe sportove. Takva ulaganja mogu da isprate samo državne finansije kroz instituciju atletskih saveza, ali ako se žele vrhunski rezultati – rešenje je samo jedno.\nPrethodni tekstKvalitetno održavanje i priprema PVC podova\nSledeći tekstDa li su podovi od plute dobar izbor za kupatilo?


Proslava 135 godina rada Crvenog krsta Srbije\nIzvor: Studio B, 07.Feb.2011, 17:44\nCrveni krst Srbije obeležio je danas 135 godina rada u sedištu te humanitarne organizacije u Beogradu, na svečanosti kojoj su prisustvovali predstavnici diplomatskog kora i Gradske uprave.\nPredsednik Crvenog krsta Srbije Dragan Radovanović rekao je tom prilikom da je Srbija među prvih 15 u svetu osnovala Srpsko društvo Crvenog krsta i time jasno pokazala ideje i stremljenja svojih građana.\nCrveni krst Srbije osnovao je 6. februara 1876. godine Vladan Đorđević, >> Pročitaj celu vest na sajtu Studio B << a prvi predsednik je bio mitropolit Mihajlo Jovanović. Prvi zadatak novoosnovanog društva je bio zbrinjavanje izbeglica prognanih zbog izbijanja Bosansko-Hercegovačkog ustanka.\nRadovanović je kazao da je Crveni krst Srbije od 2006. godine samostalno nacionalno društvo i da su Zakonom o Crvenom krstu regulisane obaveze, javna ovlašćenja i potencijalni izvori finansiranja aktivnosti te organizacije. Crveni krst Srbije čine dve pokrajinske i 183 gradske i opštinske organizacije, a u aktivnosti organizacije uključeno je više od 60.000 volontera, od kojih je više od 60 odsto mladih.\nOsnovne oblasti rada Crvenog krsta su zdravstvena preventiva, prva pomoć, davalaštvo krvi, socijalna delatnost i međunarodna saradnja. Prema rečima Radovanovića, u planove te organizacije ugrađeni su ciljevi Međunarodne federacije Crvenog krsta i Crvenog polumeseca iz Strategije do 2020. godine pod motom "Očuvanje života-promena stavova", a to su zdravlje i bezbedan život, priprema i delovanje u nesrećama i promocija socijalne uključenosti.\nMeđu prisutnima na današnjoj svečanosti bili su predstavnici Međunarodne organizacije Crvenog krsta, ambasadori i predstavnici ambasada: Rusije, Austrije, Australije, Palestine, Kanade i Švajcarske i predstavnici Gradske uprave.


Stamatović: Voda za piće na Zlatiboru ispravna, predstavnici vlasti nanose štetu našem okrugu - Društvo - Dnevni list Danas\nPočetna » Društvo » Stamatović: Voda za piće na Zlatiboru ispravna, predstavnici vlasti nanose štetu našem okrugu\nPredsednik opštine Čajetina Milan Stamatović izjavio je danas da je voda za piće na Zlatiboru ispravna, a da predstavnici vlasti zatvaranjem objekata zbog navodne neispravnosti vode pokušavaju da nanesu štetu čitavom zlatiborskom okrugu.\n1Piše: Beta 22. februara 2019. 17.08\nOn je agenciji Beta rekao da je šef odseka za sanitarni nadzor u užičkom sektoru za inspekcijske poslove pri Ministarstvu zdravlja obavestio hotele i odmarališta na Zlatiboru da voda u njihovim česmama nije ispravna za piće, na osnovu analiza obavljenih u pojedinim objektima.\n„Voda je ispravna, ali živimo u jednom totalitarnom režimu gde neko političkim pritiscima pokušava da koristi životnu namirnicu da destabilizuje našu lokalnu samoupravu“, naveo je Stamatović.\n„Nasuprot tome, po nekom zastarelom srpskom pravilniku odnosno pravilniku Srpske napredne stranke, u vodi je dozvoljeno 0,02 odsto nikla“, kazao je Stamatović.\nOn je rekao da građani Užica pet godina koriste vodu sa zlatiborskih izvorišta.\n„Zatvaranje objekata sa najvećim smeštajnim kapacitetima na Zlatiboru je politički pritisak, a mi nećemo dozvoliti da nas bilo ko na taj način vređa, potcenjuje ili da nanosi štetu našem okrugu“, naveo je Stamatović.\nPrema njegovim rečima, tokom Sretenjskog praznika kada je na Zlatiboru boravio najveći broj turista „stranačka inspekcija zatvorila je više od 15 lokala“.\n„Ukupna šteta po zapisnicima je bila samo 6.000 dinara. Ovim putem obećavam predsedniku Srbije Aleksandru Vučiću da će kada bude dolazio u Užice imati više od 10.000 Zlatiboraca koji će mu postaviti pitanje o tome zašto se republičke inspekcije koriste u stranačke svrhe“, rekao je on.\nmilan stamatovic, Predsednik opštine Čajetina, voda\n22. februara 2019. u 20.58\nCar mora da vlada sa 100%.


SAZNAJEMO: Dizajner Vladimir “DI KRUPSKY“ u velikim pregovorima sa poznatim top modelom ovih prostora Jelenom Govedaricom | Balkan Stars\nU petak na prepunoj terasi jednog od prestojnickih najmodernijih klubova “ Gotik “ odrzan je << modni spektakl i prikazana musko – zenska kolekcija pod nazivom “ MONEY “ jesen/zima 2019 >> , naseg eminentnog i kontraverznog modnog dizajnera Vladimira di Krupskog u ime modne kuce “ DI KRUPSKY “ . Di Krupski je i ovog puta napravio raskosan modni show i velikim brojem koliko smo primetili stranaca ( kupaca ) jer je opste poznato da on izvozi srpski proizvod van granica Srbije .\nVeliko broj postovalaca i medijskih lica , a modni show se razvukao na 3 sata i bio citav program , na samoj sceni je hostovala njegova dugogodisnja koliko smo saznali prijateljica iz Moskve , prelepa ruskinja DJ KORSHUN , potom na scenu je izasla Jugoslovenska i Srpska velika zvezda Beti Djordjevic sa cuvenom numerom “ Pocnimo ljubav iz pocetka … “ i kao slag na torti posle samih DI KRUPSKY raskosnih modela na scenu je izasla dugo ocekivana muzicka grupa” MODELS “ u novom sazivu .\nMogli smo primetiti da nove devojke ne lice na predhodne , pa predpostavljamo da je Di Krupski imao malo uticaja u sklapanju novog saziva jer devojke izgledaju ne napumpano bez mnogo plastike na telu , vec suprotno atraktivno i koliko – toliko prirodno . U svakom slucaju pitali smo Di Krupskog sta misli o srpskoj sceni dok je bio okruzen modelsicama , rekao je : “ Ima nade , ima nade … ali raditi mnogo i zestoko na lomljenju standarda “ !\nKoliko saznajemo u pregovorima je sa nasim top modelom Jelenom Govedaricom koja izmedju ostalog ima svoju modnu agenciju da se fashion show odrzi najverovatnije u Banja Luci u Banskom dvoru ili u Prijedorskom Pozoristu .\nTijana Jovovic mlada Pinkova Zvezda ekskluzivno za Balkan Stars! Cao Tijana, mozes li nam reci nesto o pocetku tvoje karijere ? Od malena sam imala veliki zelju za muzikom, prvenstveno za pjevanjem. Jos kao mala sam imala koncerte u dnevnom boravku, cesto bi mi daljinski bio mikrofon a moja […]


ERDOGAN ZBRISAO SA SASTANKA U EU: Izbegao je rukovanja, ali je od Brisela dobio novo upozorenje\nFoto: Anadolija/Erçin Top\nvažni pregovori o migrantima\nNatasa Pavlovic 10.03.2020. 11:16h\nLideri EU pozvali su Tursku da poštuje odredbe ugovora kojim migranti treba da se drže dalje od evropskih granica.\nOni su se inače sastali u ponedeljak s turskim predsednikom Redžepom Tajipom Erdoganom, koji je došao u Brisel da traži podršku.\nOdređena tenzija bila je vidljiva posle razgovora pošto je Erdogan otišao direktno na aerodrom umesto da održi zajedničku konferenciju za novinare sa predsednicom Evropske komisije Ursulom fon der Lejen i predsednikom Evropskog saveta Šarlom Mišelom.\n"Jasno je da imamo neslaganja ali govorili smo otvoreno... bio je to dobar razgovor", rekla je novinarima posle sastanka Fon der Lejenova.\nŠarl Mišel je pozvao Tursku da "poštuje svoje obaveze" proizašle iz sporazuma EU-Turska od marta 2016. godine koji predviđa da migranti ostanu u Turskoj u zamenu za evropsku finansijsku pomoć.\nMeđutim, turski lider koji traži više pomoći u situaciji u Siriji, odlučio je da otvori granice i pusti migrante i izbeglice ka Evropi da bi izvršio pritisak na evropske zemlje.\nHiljade migranata koji žele da stignu do EU od tada su se nagomilali na grčko-turskoj granici. Turski predsednik je pri dolasku u Brisel rekao da želi da odnosi izmedju Evrope i Turske budu dovedeni na mnogo viši nivo.\nNema rukovanja zbog korone foto: Anadolija/Erçin Top\nErdogan je takođe imao oštre reči za grčku vladu koja je dobila od Brisela 700 miliona evra da obezbedi svoje granice i suoči se sa novim naletom migranata. "Neracionalno je i neuviđavno da jedan saveznik i jedna susedna zemlja svaljuju krivicu na Tursku za ilegalnu imigraciju", rekao je Erdogan.\nOsim toga, na sastanku je bio pristan i oprez zbog koronavirusa tako da se Erdogan nije rukovao sa generalnim sekretarom UN Jensom Stoltenbergom.\nNakon sastanka, Erdogan je, umesto rukovanja, ruku stavio na grudi i rekao "korona" na što je i Stoltenberg odgovorio stavljanjem ruke na grudi.\nNEMA MIRA NA TURSKO-GRČKOJ GRANICI: Hiljade migranata pokušava da je pređe, turska vojska podigla DRONOVE! (FOTO, VIDEO)\nTurskaRedžep Tajip ErdoganNATOEUBriselJens StoltenbergkoronaSirijarukovanje\nDa li je to ptica?! Da li je to avion?!


Prijatna unutrašnjost i dobra kuhinja koja pored specijaliteta sa roštilja nudi širi izbor kako rečnih tako i morskih riba, te plodova mora, pečenje itd... ne mogu ostaviti ravnodušnim ni najveće sladokusce i gurmane... Nesvakidašnji izgled, dobra usluga, bogat meni i vrhunska pića zadovolji...\nKREDITA 72 SATI\nFirma Inox Ekonomik osnovana je 2006. godine sa sedištem Supski put bb u Ćupriji. Mi smo porodična firma u kojoj su svi naši članovi upošljeni. Bavimo se obradom prohroma i obradom svih vrsta čelika, po narudžbini kupaca. Do sada Inox Ekonomik ima preko 800 zadovoljnih klijenata.Uglavnom se...\nFirma za fotografisanje i snimanje iz vazduha\nBravarija Vranic postoji jos od 2001 godine i nalazi se u Beogradu-Vozdovcu. Zahvaljujuci nasoj opremljenosti i strucnosti,spremni smo za svaki izazov u poslu,unosimo puno inovacija, kreativnosti i trudimo se da uvek budemo drugaciji. Uz dugogodisnji uspesan rad i kvalitet nasih proizvoda isticemo se...


Evropska centralna banka neće menjati svoju referentnu kamatnu stopu i nastaviće s podsticajnim programom kupovine obveznica, izjavio je predsednik ECB Mario Dragi.\nDragi je posle sastanka Upravnog saveta ECB rekao da Banka neće menjati svoj program podsticaja, prema kojem ona mesečno kupuje 60 milijardi evra državnih i korporativnih obveznica, u nastojanju da podigne inflaciju na nešto ispod dva odsto.\nDragi je rekao i da Banka nije utvrdila datum kada će ponovo razmatrati eventualnu promenu svog programa podsticaja. Sledeći sastanak Upravnog saveta ECB-a biće održan 7. septembra, a potom 26. oktobra.\nPredsednik ECB nagovestio je prošlog meseca postepeno smanjivanje stimulativnih mera usled jačanja evropske ekonomije, što je izazvalo snažnu reakciju investitora, jačanje evra i skok prinosa na dugoročne obveznice. Prinosi na evropske obveznice naglo su pali posle današnjeg Dragijevog obraćanja.\nDragi je kazao da su ECB potrebni "istrajnost" i "strpljenje da održi postojeće podsticajne mere" kako bi povećala stopu inflacije na nešto ispod dva odsto. On je kazao da različiti faktori sprečavaju rast cena uprkos oporavku ekonomije, ali da će ti faktori oslabiti a cene porasti.


Općina Visoko je kao investitor osigurala kreditna sredstva u iznosu od pola miliona KM od strane njemačke banke za razvoj (KfW) a preko Ministarstva finansija Federacije BiH za izgradnju prve dionice kolektora od Kožarskog do Betonskog mosta.\nUgovorom o izgradnji gradskog kolektora otpadnih voda sa obaloutvrdom na potezu između Kožarskog i Betonskog mosta u dužini 432 metara na lijevoj obali rijeke Fojnice i Bosne izvršiće se polaganje PE Ө1030 mm, DN 1200 mm cijevi sa svim potrebnim fazonskim komadima i ugradnja revizionih okana. Zatim se radi betonska prelivna građevina Kraljevačkog potoka.\nZemljanim radovima predviđeno je nasipanje obale i formiranje šetnice a na potezu regulacije rijeke Bosne radi se osiguranje kosina betonskim šestougaonim prizmama.\nRadovi se izvode na osnovu investiciono-tehničke dokumentacije za izgradnju kolektora otpadnih voda na potezu između dva mosta sa izgradnjom obaloutvrda na rijekama Fojnici i Bosni u Visokom, urađene od strane „Zavoda za vodoprivredu“ dd Sarajevo.\nIzvođač radova je JKP „Visočica“ doo Visoko.


Biznis akcelerator - tvoj siguran iskorak u online svet - Mama Biz - online magazin za mame i preduzetnice\nZa sve koji žele da se priključe zajedničkom putovanju u pokretanju i razvijanju online biznisa i to potpuno besplatno – prijave su otvorene!\nPoklon rad od šest dana namenjen je vama ako ste:\nPraktičar spiritualnih i energetskih tehnika\nPružate usluge pojedincima i firmama\nKroz šest dana zajedničkog druženja, istraživanja, pronalaženja, naučićete osnove koje će vam dati jasne korake da pokrenete ili razvijete svoj online biznis, a sve što treba da uradite je da pročitate više o samom programu uz obaveznu prijavu na OVOM linku.\nPočetak programa je 14. aprila 2021. godine od 20h.\nBiznis akcelerator vodi Neda Želeva, biznis konsultant i preduzetnica sa preko 20 godina iskustva u poslovanju (business development, IT, marketing) i svetu prodaje. U poslednjih pet godina pomogla je inostranim kompanijama da dostignu milionske profite. Istovremeno, aktivno pomaže ženama da započnu vlastiti biznis i savldaju umeće prodaje uz brojne savete, programe i poslovne prilike.\nbesplatno, biznis, online, program, žene preduzetnice


PORTAL KRUG - Najviše lasta u domaćinstvu Gvozdenović iz Žiče\nPrevious Article Na Pešteru otkrivena nova vrsta za faunu ptica Srbije\nNext Article Tu oko nas: kineske prodavnice u Kraljevu\nPobedničko domaćinstvo Radovana Gvozdenovića iz Žiče, na 2,5 kilometra od Kraljeva, u velikoj štali gaji tri krave i 86 lastavičjih porodica i zbog toga je ova porodica pobednik takmičenja „Domaćinstvo koje su laste izabrale“. Pobedničkom domaćinstvu uz priznanje, pripala je i tona kukuruza kao nagrada za brigu o seoskim lastama.\nOvu odluku saopštilo je Društvo za zaštitu i proučavanje ptica Srbije, a da priznanje i nagrada idu u prave ruke svedoči priča o spasavanju gnezda koje je prošle godine otpalo sa drvene tavanice štale. Prema priči Gvozdenovića, prilikom čišćenja štale na podu su zatekli otpalo gnezdo u kome su mladunci i dalje bili živi. Bili su svesni da moraju nekako da im pomognu. Gnezdo su stavili u jednu posudu, koju su zatim postavili na stub u štali. Roditelji su nastavili da brinu o mladuncima, koji su uspešno izleteli iz improvizovanog gnezda.\nOve godine, u takmičenju „Domaćinstvo koje su laste izabrale“, učestvovala su rekordna 452 domaćinstva iz svih krajeva Srbije. Organizatorima je prijavljeno ukupno 4.605 aktivnih gnezda koja nastanjuje više od 27.000 seoskih lasta. Procenjuje se da ovaj broj seoskih lasta samo u jednom satu može da pojede više od 1.600.000 muva, komaraca i drugih letećih insekata.\nZbog velikog interesovanja, Društvo za zaštitu i proućavanje ptica Srbije odlučilo je da ove godine u okviru takmičenja organizuje izvlačenje „Srećno gnezdo“, kako bi se svim učesnicima, bez obzira na broj gnezda koja imaju, dala šansa da budu nagrađeni za ljubav prema seoskim lastama. U izvlačenju iz bubnja najviše sreće imala je Dragica Dunić iz Cerovca kod Kragujevca, koja u svom domaćinstvu ima četiri aktivna gnezda seoskih lasta. Dragica Dunić je osvojila dvogled i Crvenu knjigu faune Srbije III – Ptice.\nSeoske laste su jedan od simbola sela, a da bi taj status i zadržale Društvo za zaštitu i proučavanje ptica Srbije u okviru programa „Proleće uživo“ organizuje takmičenje „Domaćinstvo koje su laste izabrale“ sa ciljem podrške malim poljoprivrednim domaćinstvima koja se poljoprivredom bave na tradicionalan način. Opstanak seoskih lasta zavisi od štala vrednih domaćina u kojima one svijaju gnezda i pronalaze insekte kojima se hrane.\nsve fotografije: Zoran Rajičić\nKraljevo\tportal krug\tZica\tkonkurs\tRadovan Gvozdenovic\tlaste domacinstvo koje su laste izabrale\tDrustvo za zastitu i proucavanje ptica


Građani Srbije mogu u Italiju, saopštila ambasada te zemlje - TV, radio i internet Biser, Pozarevac\n3. 07 2020.Društvo, Vesti\nDržavljani Srbije mogu da uđu u Italiju bez ikakvih ograničenja, ali je i dalje obavezna samoiozolacija i medicinski nadzor u trajanju od dve nedelje, saopštila je ambasada te zemlje.\nU saopštenju se dodaje da je za ulazak u Italiju potrebno popuniti formular koji će uskoro biti dostupan, kako na sajtu Ambasade, tako i na sajtu Ministarstva spoljnih poslova te zemlje.\nOd obavezne samoizolacije biće izuzeti osoblje autoprevoznika, vozači kamiona, medicinsko osoblje koje u Italiju dolazi radi obavljanja medicinske delatnosti, osobe koje rade u drugoj državi, pri dolasku na posao i povratku kući.\nTakođe, izuzeti su i zaposleni u firmama sa glavnim ili sekundarnim sedištem u Italiji koji su u inostranstvu iz poslovnih razloga proveli ne duže od 120 sati, đaci i studenti koji škole, fakultete pohađaju u drugoj državi, a kući idu najmanje jednom nedeljno, osobe koje u Italiji borave do 120 sati iz poslovnih, zdravstvenih, ili neizostavnih razloga, kao i putnici u aerodromskom tranzitu i tranzitu u trajanju do 36 sati radi povratka u zemlju prebivališta.\nOve mere se odnose na sve zemlje koje se nalaze na takozvanoj “zelenoj listi”, koju su odobrili ambasadori Evropske unije, a na kojoj se nalazi i Srbija, navodi se u saopštenju objavljenom na sajtu Ambasade Italije u Beogradu.


FAJZER DOBIO PUNO ODOBRENJE: Američki FDA dao zeleno svetlo za upotrebu\n23. 08. 2021. u 18:13\nFEDERALNO regulatorno telo za hranu i lekove SAD (FDA) danas je izdalo puno odobrenje za vakcine protiv kovida-19 kompanije Fajzer-Bajontek.\nOva odluka bi mogla da bude prekretnica koja bi pomogla da se poveća stopa imunizacije i inicira bolji odziv na vakcinaciju među radno aktivnim stanovništvom i na američkim univerzitetima, prenosi Vašington poust izjave iz dva izvora direktno upućena u odluku FDA.\nPuno odobrenje između ostalog znači da će vakcinomn Fajzer-Bajontek moći da se vakcinišu i osobe od 16 godina i više, Što je prvo takvo odobrenje za antikovid vakcinu u SAD.\nIpak, neki američki eksperti tvrde da ni nakon odluke FDA neće doći do značajnijeg povećanja vakcinacija, jer, kako su objasnili, "skeptični su da će se ljudi koji izbegavaju vakcinaciju sada predomisliti".\nISTRAŽIVANJE U SAD: Oko 26 miliona Amerikanaca definitivno neće vakcinu\n21. 08. 2021. u 15:31\nVUČIĆ O NOVIM MERAMA: Zdravlje ljudi je najpreče, ali ekonomija ne može da stane\n21. 08. 2021. u 10:34\nvakcina Fajzer Fajzer Biontek FDA vakcina protiv korone


VIDEO – Perspective: Očekivanja od Zelenog fonda, Ana Petrović\nBalkan Green Energy News predstavlja treću epizodu video serijala Perspective u kome će eksperti, donosioci odluka, poslovna zajednica i drugi stejkholderi izneti svoje stavove i razmišljanja o održivom energetskom razvoju i temama koje se odnose na zaštitu životne sredine u regionu Balkana, Evropi i svetu.\nU trećoj epizodi o problemima sa kojima se recikleri suočavaju i očekivanjima od osnivanja Zelenog fonda govori Ana Petrović Vukićević, predsednica Udruženja reciklera Srbije.\nZa reciklere koji posluju u Srbiji osnivanje Zelenog fonda predstavlja prvi korak ka ponovnom uspostavljanju stabilnog i predvidivog ambijenta koji bi omogućio kontinuirano subvencionisanje industrije prerade otpada. Sa 60 miliona kilograma otpada koliko prerade na godišnjem nivou, recikleri se suočavaju sa teškoćama u poslovanju pre svega zbog kašnjenja u isplati subvencija od strane države. Prema rečima naše sagovornice, jedan od osnovnih problema je slaba naplata ekoloških taksi od nesavesnih zagađivača i nenamensko trošenje sredstava.\n“Mi ćemo imati problem da prikažemo pozitivno poslovanje, zbog čega nas banke više neće kreditirati. Jedan od načina da se problemi skorije reše je formiranje Zelenog fonda koji ne bi trebalo da bude budžetska linija. Mi bismo želeli da se taj fond puni po nekoj formuli u odnosu na sva prikupljena sredstva od ekoloških taksi, a paralelno se borimo i da naplata taksi bude veća,” rekla je Petrović Vukićević.\nZa više informacija o ovoj temi iz ugla industrije prerade otpada pogledajte video.\nTagovi: ekološka taksa, otpad, reciklaža, Udruženje reciklera Srbije, zaštita životne sredine, Zeleni fond\nPočetna » VIDEO » VIDEO – Perspective: Očekivanja od Zelenog fonda, Ana Petrović Vukićević\n22 априла 2021 - Nakon tranzicionog perioda subvencionisanja kroz tržišne premije, solar će postati najveći generator likvidnosti tržišta električne energije, kaže Maja Turković.


U poslednja 24 sata u Srbiji je preminulo još 29 osoba od posledica koronavirusa, pa je ukupan broj žrtava povećan na 6.286, objavljeno je na sajtu Ministarstva zdravlja covid19.rs.\nNa Kosovu 194 nova slučaja infekcije\nU poslednja 24 sata, u većinski albanskim sredinama na Kosovu od 2.285 testiranih na koronavirus, zabeležena su 194 nova slučaja, saopštio je Nacionalni institut za javno zdravlje.\nPopović: Epidemiološka situacija povoljnija\nPredsednik opštine Gračanica Srđan Popović danas je u sklopu svojih redovnih aktivnosti održao sastanak sa direktorima i predstavnicima zdravstvenih institucija sa centralnog Кosova.\nNa Kosovu 327 novozaraženih, preminulo 5 pacijenata\nU poslednja 24 sata, u većinski albanskim sredinama na Kosovu na koronavirus su testirana 3.104 uzorka, a virus je potvrđen kod 327 lica, saopštio je Nacionalni institut za javno zdravlje.\nU Srbiji preminulo 26 osoba, 2.138 novih slučajeva infekcije\nU poslednja 24 sata u Srbiji je preminulo još 26 osoba od posledica koronavirusa, pa je ukupan broj žrtava povećan na 6.312, objavljeno je na sajtu Ministarstva zdravlja covid19.rs.\nNa Kosovu nakon sunčanog jutra, tokom dana doći do naoblačenja, ponegde sa kratkotrajnom kišom.\nGračanica: Za dva dana devet obolelih\nNa području opštine Gračanica za protekla dva dana, koronavirus je potvrđen kod devet lica, saopštio je Krizni štab.\nU Srbiji preminulo 25 lica, 2.007 novozaraženih\nPrema poslednjim podacima u Srbiji je preminulo 25 pacijenata od posledica koronavirusa, time je ukupan broj žrtava povećan na 6.337. Potvrđeno je još 2.007 slučajeva zaraze.\nOG: Badovac, Sušica i Kišnica bez vode zbog kvara\nZbog kvara na glavnoj vodovodnoj cevi bez vode ostala su mesta Badovac, Sušica i Kišnica, sapšteno je iz Odeljenja javnih službi u Opštini Gračanica.\nUNDP i partneri predali pipete za kovid-19 NIJZ\nPredaja 66.240 pipeta koje će se koristiti za uzorkovanje kovid-19 testova označava ujedno i zatvaranje zajedničkih napora u pružanju hitno potrebnih zdravstvenih proizvoda i opreme kao odgovor na pandemiju koronavirusa tokom protekle godine, navodi se u saopštenju UNDP-a.\nSrpske sredine: 17 novoobolelih, preminula jedna osoba\nU srpskim sredinama na Kosovu, prema najnovijim podacima, još jedna osoba je preminula od posledica korona virusa, registrovano je 17 novih slučajeva zaraze, dok je iz izolacije izašlo 91 lice, saopšteno je iz Kriznog štaba opštine Kosovska Mitrovica.\nNa Kosovu 269 novih slučajeva koronavirusa\nU poslednja 24 sata, u većinski albanskim sredinama na Kosovu na koronavirus su testirana 3.262 uzorka, a zabeleženo je 269 novh slučajeva, saopštio je Nacionalni institut za javno zdravlje.\nVeće Apelacionog suda odbacilo je žalbe u slučaju bivših pripadnika OVK Hašima Tačija, Kadrija Veseljija, Redžepa Selimija i Jakupa Krasnićija, odbivši zahteve za privremeno puštanje na slobodu.


Priznanje Kosova - uslov za prijem Srbije u EU?\nPredrag Simić (foto: Medija centar Beograd) i Aleksandra Joksimović (foto: Danas)\nU najnovijem Mostu Radija Slobodna Evropa razgovaralo se o tome da li će normalizacija odnosa sa Kosovom biti uslov za prijem Srbije u Evropsku uniju. Sagovornici su bili Aleksanadra Joksimović, članica Foruma za međunarodne odnose Srbije, i Predrag Simić, profesor Fakuleta političkih nauka u Beogradu.\nBilo je reči o tome zašto evropski zvaničnici u poslednje vreme sve više šalju poruke o neophodnosti da Srbija normalizuje svoje odnose sa Kosovom, zašto Evropska unija više ne želi da prima kandidate koji nisu rešili svoje teritorijalne probleme, da li će Brisel tražiti od Beograda da prestane da blokira prijem Kosova u međunarodne organizacije, da li bi Srbija mogla pristati da njeni predstavnici na regionalnim skupovima sede za istim stolom sa predstavnicima kosovske države, može li se desiti da priznanje Kosova postane uslov za prijem Srbije u Evropsku uniju i da li bi Srbija u tom slučaju odustala od Evropske unije, kao i o tome da li će posle najnovijih konflikata na severu Kosova biti nastavljen dijalog između Beograda i Prištine.\nOmer Karabeg: U poslednje vreme evropski zvaničnici sve više govore o tome da će Srbija morati da razreši svoje odnose sa Kosovom ako želi da uđe u Evropsku uniju. O tome su govorili Štefan File, komesar za proširenje Evropske unije, nemački parlamantarci prilikom posete Beogradu, kao i Doris Pak, članica Evropskog parlamenta. Da li ove izjave znače da Brisel Srbiji pooštrava uslove za prijem kad je u pitanju Kosovo?\nAleksandra Joksimović: Mislim da izjave ovog tipa nisu nikakva novost. Za poznavaoce procesa evropskih integracija stavljanje kosovskog pitanja u prvi plan ne bi trebalo da predstavlja iznenađenje. Naime, u procesu integracije jedne države u Evropsku uniju pitanja se rešavaju korak po korak. U slučaju Srbije, nakon što je rešeno pitanje njene saradnje sa Haškim tribunalom, odnos prema\nU slučaju Srbije, nakon što je rešeno pitanje njene saradnje sa Haškim tribunalom, odnos prema Kosovu automatski se pomerio na lestvici prioriteta i došao je u prvi plan.\nKosovu automatski se pomerio na lestvici prioriteta i došao je u prvi plan Evropska unija je do sada pokazivala značajno razumevanje za teškoće sa kojima se, kad je reč o Kosovu, vlast u Srbiji suočava na unutrašnjem planu. Beograd bi, međutim, trebalo da zna da tu postoji granica popustljivosti i ne bi nikako valjalo da je testira. Način na koji Brisel reaguje kada se ta granica pređe - veoma jasno se video kada je Srbija pokušala da predloži Ujedinjenim nacijama rezoluciju kojom bi se osporilo mišljenje Međunarodnog suda pravde o legalnosti proglašenja nezavisnosti Kosova. U tom trenutku Evropska unija je veoma oštro reagovala i Beograd je bio prinuđen da se povuče. Beograd mora voditi računa da mu se može desiti, ukoliko jednog dana tu granicu pređe, da priznanje Kosova postane uslov za ulazak u Evropsku uniju.\nPredrag Simić: Tačno je ovo što kaže gospođa Joksimović - kosovsko pitanje se neobično brzo i dramatično nametnulo gotovo istog dana kada je u Hag izručen Goran Hadžić, poslednji haški optuženik. A onda je došla vest da su briselski pregovori između Beograda i Prištine odloženi za septembar, zatim je Priština uvela embargo na uvoz robe iz Srbije, pa smo imali nekoliko kritičnih dana na severu Kosova s akcijama kosovskih specijalnih policijskih snaga na graničnim prelazima i paljenjem objekata i - sve je onda dobilo dramatične razmere. Bojim se da će početkom jeseni, kada počinje predizborna kampanja u Srbiji, biti novih incidenata koji su vrlo pogodno sredstvo da se vrši pritisak na Beograd u onom pravcu u kome to vlasti na Kosovu hoće.\nAleksandra Joksimović: U ovim sadašnjim pregovorima sa Prištinom pozicija Beograda je slabija. Pre svega zbog toga što je sadašnjoj vladajućoj\nU ovim sadašnjim pregovorima sa Prištinom pozicija Beograda je slabija. Pre svega zbog toga što je sadašnjoj vladajućoj garnituri u Srbiji mnogo više stalo da se održi pregovarački proces, jer je to uslov za dobijanje kandidature za EU.\ngarnituri u Srbiji mnogo više stalo da se održi pregovarački proces, jer je to uslov za dobijanje kandidature za Evropsku uniju, a bez te kandidature vladajuće partije će teško dobiti predstojeće izbore. Poslednji potezi Prištine pokazuje da je ona svesna te slabosti Beograda i da želi da je iskoristi. Beograd greši što u ovim pregovorima pokušava da se nametne kao dominantni partner često uz neku vrstu slavodobitnih izjava. Beograd greši i u tome što zahtev Brisela za postizanjem rezultata u pregovaračkom procesu tumači kao pojačavanje pritiska, pa se onda reaguje izjavama o podeli Kosova i potrebi da Srbija bude spremna za različite scenarije, poput one ministra unutrašnjih poslova Dačića.\nPredrag Simić: Igranje na kartu podele Kosova i lobiranje naše diplomatije u Vašingtonu za tu opciju doživeli su neuspeh. Pokazalo se da to\nIgranje na kartu podele Kosova i lobiranje naše diplomatije u Vašingtonu za tu opciju doživeli su neuspeh. Pokazalo se da to ne prihvataju ni Brisel, ni Vašington.\nne prihvataju ni Brisel, ni Vašington. I Evropska unija i Sjedinjene Američke države traže rešenja do kojih će se doći kroz pregovore. Negativna stvar za Srbiju je što sada ulazi u predizborni period i što vlada, koja je na kraju svog mandata, zbog pritiska opozicije nije u stanju da u tim pregovorima pravi ustupke i prihvata kompromise. Nema sumnje da je za Srbiju u ovom trenutku ulog mnogo veći, jer je u pitanju kandidatura. Za Prištinu takođe postoji ulog, a to je vizna liberalizacija. I to su, čini mi se, dva instrumenta kojima Brisel raspolaže da bi vršio pritisak na obe strane.\nOmer Karabeg: Nakon lošeg iskuštva sa prijemom Kipra, zvaničnici Evropske unije su često ponavljali da neće više primati u Uniju zemlje koje nisu rešile svoje teritorijalne probleme. Pa ipak, neki u Beogradu se nadaju da bi Brisel mogao napraviti izuzetak kad je u pitanju Srbija. Da li su ta nadanja opravdana?\nAleksandra Joksimović: Mislim da je apsolutno neopravdano razmišljati o bilo kakvim izuzecima, jer Brisel na to nije spreman - iz dva razloga: prvi je veoma negativno iskustvo sa Kiprom, a drugi je činjenica da situacija u Evropskoj uniji postaje sve složenija, kako zbog ekonomske krize, tako i zbog unutrašnjih problema. Proces proširenja Evropske unije ulazi u novu fazu u kojoj će uslovi za prijem biti značajno pooštreni.\nSrbija nema u Evropskoj uniju snažnog lobistu, koji bi pogurao njenu kandidaturu, kao što je to bila Grčka u slučaju Kipra.\nPredrag Simić: Brisel nije u situaciji da pravi izuzetke. U ovom trenutku zaljuljani su osnovni stubovi na kojima počiva Evropska unija - od šengena do evrozone. Osim toga, Srbija nema u Evropskoj uniju snažnog lobistu, koji bi pogurao njenu kandidaturu, kao što je to bila Grčka u slučaju Kipra.\nModel dve Nemačke ne nudi krajnje rešenje\nOmer Karabeg: Članica Evropskog parlamenta Doris Pak rekla je da će se od Srbije tražiti da ne pravi probleme Kosovu na njegovom putu ka Evropskoj uniji. Može li se očekivati od vlasti u Srbiji da prihvati takav zahtev?\nAleksandra Joksimović: Regionalna saradnja je jedan od ključnih uslova za prijem u Evropsku uniju. Pri tome ne smemo zaboraviti da je i Kosovo deo regiona, pa regionalna saradnja podrazumeva i normalizaciju odnosa sa Kosovom. Doris Pak je osoba koja veoma dobro poznaje prilike na Balkanu, jer je u vreme krize i konflikata bila izvestilac Evropskog parlamenta za jugoistočnu Evropu. S druge strane, ona je i poslanica nemačkog parlamenta, a uvek treba veoma pažljivo osluškivati razmišljanja koja stižu iz Nemačke, s obzirom da je ta zemlja upravo u vreme krize na Balkanu imala jednu od najaktivnijih uloga i bila jedan od kreatora politike prema regionu. Za očekivati je da će i u narednom periodu Nemačka zadržati tu ulogu, pa ne treba zanemarivati nijedan glas koji odatle dolazi.\nOmer Karabeg: Može li Srbija prihvatiti da njeni predstavnici sede za istim stolom sa predstavnicima države Kosovo, dakle da prestane da bojkotuje međunarodne skupove na koje je pozvano Kosovo?\nPredrag Simić: To je problem koji smo videli u poslednjih pola godine u više navrata: recimo, prilikom konferencije u Varšavi kada je predsednik Tadić propustio priliku da se možda sretne sa američkim predsednikom Obamom, što Beograd već dugo očekuje i priželjkuje, kao i prilikom proslave godišnjice proglašenja\nTo odsustovanje sa medjunarodnih skupova na koje je pozvano Kosovo dosta smeta Srbiji, ali mislim da u dogledno vreme na domaćoj političkoj sceni nema prostora da se prihvati bilo kakvo drugo rešenje.\nItalije. To odsustovanje sa međunarodnih konferencija dosta smeta Srbiji, ali mislim da u dogledno vreme na domaćoj političkoj sceni nema prostora da se prihvati bilo kakvo drugo rešenje. Za drugačiji stav Beograda moraćemo da sačekamo izbore i novu vladu. Postoji jedna američka poslovica koja kaže: Where is the will, there is a way (tamo gde postoji želja, tu postoji i način). Videli smo da je Evropska unija, istina u situacijama ne baš previše sličnim kosovskoj, predlagala različita originalna rešenja. Videli smo da je svojevremno u državnoj zajednici Srbije i Crne Gore postojao paralelni put obe njene članice ka Evropskoj uniji, a imamo primer i Severne Irske gde je evropska administracija takođe umela da nađe odgovarajuće diplomatsko rešenja. U slučaju Kosova, to će svakako biti mnogo, mnogo teže, ali mislim da ne bi trebalo biti potpuni pesimista i tvrditi da rešenja nema. Ne bih isključio mogućnost da se u nekoj situaciji, koja bi se bitno razlikovala od ove sadašnje, pronađe prostor za neko rešenje.\nOmer Karabeg: Da li bi se odnosi između Kosova i Srbije mogli regulisati po modelu dve Nemačke u doba Hladnog rata? Zapadna Nemačka nije priznavala Istočnu, ali su bilateralni odnosi dobro funkcionisali.\nAleksandra Joksimović: Čini mi se da modeli koji su primenjivani u hladnoratovskim okolnostima teško mogu dati rezultate u današnjoj potpuno izmenjenoj situaciji. Zato je nerealno očekivati da bi model dve\nMislim da bi pre svega Beograd trebalo da traga za modelom koji će mu omogućiti da normalno komunicira sa Prištinom, jer mu inače preti samoizolacija zbog neučestvovanja na regionalnim skupovima na kojima se pojavljuju predstavnici Kosova.\nNemačke mogao biti primenjen na prostorima Balkana. Čini mi se da će Evropska unija tražiti drugačije modele u pokušaju da reši odnose između Beograda i Prištine. Pri tome mislim da bi pre svega Beograd trebalo da traga za modelom koji će mu omogućiti da normalno komunicira sa Prištinom, jer mu inače preti samoizolacija zbog neučestvovanja na regionalnim skupovima na kojima se pojavljuju predstavnici Kosova. To bi omogućilo Srbiji da se oslobodi teškog bremena koji je nasledila od Miloševića i koji nas još i danas pritiska, jer nijedna demokratska vlada ne može u potpunosti anulirati sve posledice onoga što je Milošević učinio. Ne smemo zaboraviti da je u Miloševićevo vreme Srbija bombardovana upravo zbog Kosova i da su današnji odnosi sa Kosovom proizvod te politike.\nPredrag Simić: Ne treba zaboraviti ni da nemački model, kao i svi drugi modeli, ima svoju ograničenu upotrebnu vrednost. Model dve Nemačke je u vreme Hladnog rata nastao kao rezultat istočne politike kancelara Branta i mislim da njegove ambicije nisu išle dalje od otvaranja dijaloga i uspostavljanja podnošljivog suživota. Dakle, to je model koji služi za otvaranje dijaloga i koji sam po sebi ne može da ponudi krajnje rešenje. Mislim, međutim, da bi bilo dobro da obe strane, i beogradska i prištinska, malo bolje prouče kako su se razvijali odnosi između dve Nemačke jer bi tu, možda, našli rešenja za pitanja kao što su, recimo - pečati, trgovina, carina, koja su bila povod najnovijeg zaoštravanja.\nUslov ili zahtev za normalizaciju odnosa\nOmer Karabeg: Može li se desiti da Brisel, kao uslov za prijem Srbije u Evropsku uniju, ipak postavi priznanje Kosova?\nAleksandra Joksimović: Mislim da u ovom trenutku još uvek nije na stolu pitanje ulaska Srbije u Evropsku uniju, dosta smo daleko od tog dana, pa je\nJa se iskreno nadam da Evropska unija nikada neće priznanje nezavisnosti Kosova postaviti kao eksplicitan uslov.\nveoma nezahvalno praviti takvu vrstu prognoze. Sasvim je sigurno da će u svim sledećim koracima Srbije ka Evropskoj uniji Kosovo biti jedna od važnijih tema. Sigurno je, takođe, da će Evropska unija i dalje pokazivati razumevanje za unutrašnje probleme u Srbiji vezane za ovu temu, ali da će istovremeno inistirati da se rešavaju konkretna pitanja. U tom smislu biće i pritisaka. Ja se iskreno nadam da Evropska unija nikada neće priznanje nezavisnosti Kosova postaviti kao eksplicitan uslov.\nPredrag Simić: Sama Evropska unija neće. Sve dok pet njenih članica ne priznaje Kosovo, neće biti konsenzusa oko toga. Znači, taj uslov neće biti formalno postavljen. Međutim, faktički verovatno hoće. Jer, ukoliko to kao uslov ne postavi Brisel, postaviće ga pojedine članice u procesu ratifikacije, bez koje nema\nPriznanje Kosova neće biti formalno postavljeno kao uslov. Međutim, faktički verovatno hoće. Jer, ukoliko to kao uslov ne postavi Brisel, postaviće ga pojedine članice u procesu ratifikacije, bez koje nema prijema.\nprijema. Ali to se može dogoditi samo u slučaju ukoliko svi pregovori dožive neuspeh i ukoliko Srbija, sama ili u saradnji sa spoljnim faktorima, ne ponudi rešenje. Ono što je, međutim, imperativ trenutka - to je da se zaustavi eskalacija konflikta i da se Beograd i Priština vrate za pregovarački sto. Ova eskalacija je veoma je opasna. Ona odgovara nacionalistima, i na jednoj i na drugoj strani, koji su od samog početka protiv pregovora. Ako bi pregovori propali, stvari bi se rešavale ili silom ili nekom vrstom međunarodnog diktata, koji bi mogao podrazumevati i uslovljavanje ulaska Srbije u Evropsku uniju njenim eksplicitnim priznanjem Kosova.\nOmer Karabeg: Verujete li da bi Srbija odustala od Evropske unije ako priznanje Kosova bude uslov za ulazak u Uniju? Podsetio bih da je ministar unutrašnjih poslova Srbije, Dačić, ovih dana rekao: “Ako nam priznanje Kosova postave kao uslov, onda je bolje da se na vreme rastanemo“.\nAleksandra Joksimović: Nije samo ministar Dačić davao takve izjave. I ministar spoljnih poslova Jeremić je više puta izlazio sa takvim stavovima.\nKada bi se danas pred građane Srbije postavilo pitanje - EU ili Kosovo, ja nisam sigurna da EU ne bi izvojevala pobedu, s obzirom da su sve izbore od 2000. godine do danas dobile proevropske snage.\nBojim se da nas takvi tvrdokorni stavovi mogu dovesti u šah- mat poziciju. Uostalom, i kada bi došao trenutak da se takvo pitanje postavi - konačnu reč bi trebalo da daju građani na referendumu. Kada bi se danas pred građane Srbije postavilo pitanje - Evropska unija ili Kosovo, ja nisam sigurna da Evropska unija ne bi izvojevala pobedu, s obzirom da su sve izbore od 2000. godine do danas dobile proevropske snage.\nOmer Karabeg: I na kraju, da se vratimo pitanju iz naslova ovog dijaloga - da li će normalizacija odnosa sa Prištinom biti uslov Srbiji za pristupanje Evropskoj uniji?\nPredrag Simić: Verovato hoće. Biće ili formalni, a - ako ne formalni - onda faktički uslov, jer znamo da prijem u Evropsku uniju ne zavisi samo od ispunjavanja formalnih kriterijuma, nego i od političkih odluka. Inače, ja bih izrazio malo veću zabrinutost od gospođe Joksimović u pogledu raspoloženja biračkog\nMislim da nit evropske perspektive ne smemo ni po koju cenu izgubiti, ali mislim da i Evropa ne sme izgubiti Srbiju, jer, ako bi izgubila Srbiju, bojim se da se situacija na celom Zapadnom Balkanu ne bi mogla staviti pod kontrolu.\ntela u Srbiji. Plašim se da su očekivanja od onog iskoraka, koji je Srbija učinila 5. oktobra 2000. godine, dosta potrošena. Dosta je razočarenja. Teška ekonomska situacija utiče na raspoloženje birača, pogotovo onih koji su žrtve tranzicije. Osim toga, ovi dramatični događaji u Norveškoj pokazuju nešto na što nismo dovoljno obratili pažnju - da ekstremna desnica u Evropi sve više jača, čak i tamo gde uopšte ne bismo očekivali - u obrazovanim, višim slojevima. Bojim se da bi se takav trend mogao nastaviti, a Srbija se već suočavala sa slučajevima rasizma i desnog radikalizma. Da zaključim. Mislim da nit evropske perspektive ne smemo ni po koju cenu izgubiti, ali mislim da i Evropa ne sme izgubiti Srbiju, jer, ako bi izgubila Srbiju, bojim se da se situacija na celom Zapadnom Balkanu ne bi mogla staviti pod kontrolu.\nAleksandra Joksimović: Normalizacija odnosa između Beograda i Prištine biće van svake sumnje uslov za dalju evropsku integraciju Srbije, ali ne i priznanje Kosova. Ono što se u ovom trenutku očekuje je da se dijalog nastavi, ali na način koji će dovesti do konkretnih rezultata, što znači da će obe strane morati da prihvate određene kompromise, kako bi se došlo do rešenja.


vučić – Page 2 – PodrinjeINFO\nJuly 09, 2014 No Comments Srbija Tomislav Živanović\nPremijer Aleksandar Vučić izjavio je u utorak uveče da je postigao dosta tokom dvodnevne posete Rusiji i da je rešeno više pitanja, ali je odbio da navede u čemu se Beograd i Moskva ne slažu. “Imali smo više stvari koje smo rešavali u prethodnih nekoliko dana i zahvalan sam ruskoj strani jer su nam izašli u susret kao prijatelji”, rekao je Vučić Radioteleviziji Srbije u Moskvi, gde\nJune 12, 2014 No Comments Srbija Tomislav Živanović\nPredsednik Vlade Srbije Aleksandar Vučić ocenio je u četvrtak, na kraju posete Berlinu, da je ona bila “neočekivano dobra”. “Kao što su se juce ne samo ovde u Berlinu nego i svi u Srbiji osećali drugačije, osećali ponosno zbog časti koju smo svi kao gradjani naše zemlje doživeli, siguran sam da većim i marljivijim radom možemo još neuporedivo veće uspehe da postignemo u narednom periodu”, istakao je Vučić u izjavi\nJune 04, 2014 No Comments Srbija Tomislav Živanović\nVučić: Glupo obrazloženje naučnika\nPremijer Aleksandar Vučić izjavio da je obrazloženje tri naučnika da je doktorat Nebojše Stefanovića plagijat najgluplje obrazloženje koje je ikad čuo. “Završio sam državni Pravni fakultet sa najvišim ocenama i mislio sam da znam nešto iz te oblasti, ali gluplje obrazloženje nikad nisam čuo”, rekao je Vučić. On je dodao da niko ne zna na osnovu čega su ta trojica naučnika zaključila da je Stefanovićev rad plagijat. A na pitanje\nMay 13, 2014 No Comments Srbija Tomislav Živanović\nPredsednik Vlade Srbije Aleksandar Vučić poručio je u Sarajevu da je došao kao prijatelj, kao predstavnik zemlje koja poštuje teritorijalni integritet Bosne i Hercegovine, ali i Republiku Srpsku, i koja želi da gradi poverenje i neuporedivo bolje odnose. Vučić se na početku posete Sarajevu sastao sa predsednikom Veća ministara Bosne i Hercegovine Vjekoslavom Bevandom. Posle razgovora, na konferenciji za novinare, rekao je da očekuje da i u Bosni i Hercegovini\nMay 06, 2014 No Comments Srbija Tomislav Živanović\nIzneo sam plan za napredovanje Srbije na evropskom putu, rekao je u ponedeljak premijer Aleksandar Vučić posle susreta sa Štefanom Fileom, istakavši da ne obećava nemoguće stvari i da File zna da je ono što je obećano i ispunjeno. Vučić je na konferenciji za novinare nakon razgovora s Fileom rekao da je izuzetno važno da što hitnije budu otvorena poglavlja 23 i 24 u pregovorima sa EU, jer su ona


Albanci žele da se sporni spomenik legalizuje - Društvo - Dnevni list Danas\nPočetna » Društvo » Albanci žele da se sporni spomenik legalizuje\nOdbornici SO Preševo juče odlučili da traže zakonsko rešenje za spomen-obeležje\nNa trećoj vanrednoj sednici lokalnog parlamenta u Preševu u poslednje dve sedmice odlučeno je da se u skladu sa zakonskom procedurom pokrene postupak legalizacije spomen-obeležja, koji se nalazi ispred zgrade skupštine opštine.\n0Piše: V. Ristić 16. januara 2013. 18.48\n– Mi smo peta opština u Srbiji od 167 koja je danas donela odluku o usaglašavanju zakonske procedure, kada je u pitanju održavanje i podizanje spomen-obeležja i kulturno-istorijskih spomenika, što do sada nismo imali, pa je došlo do, čini mi se, neprimerenih političkih tenzija, prokomentarisao je neposredno nakon završetka sednice predsednik opštine Preševo i lider albanske DPA Ragmi Mustafa. Mustafa je izjavio da će nadležne službe razmatrati i primedbe inspektora Ministarstva pravde iz rešenja koje im je dostavljeno, ali i da će biti nastavljeni razgovori sa predstavnicima međunarodne zajednice. On je dodao i da ne zna da li će u tim razgovorima učestvovati i predstavnici Vlade Srbije.\nMustafa je za Danas demantovao kao potpuno „neosnovane i krajnje licemerne“ informacije koje su se tokom popodneva pojavile na portalima nekih nacionalnih medija da je „postignut dogovor o izmeštaju spomenika pripadnicima OVPMB u lokalnu džamiju u neposrednoj blizini zgrade opštine“. To je za Danas demantovao i potpredsednik opštine Preševo Skender Destani, lider Demokratske unije Doline (DUD), navodeći da „postoji spremnost za poštovanje svih zakona države Srbije u ovoj oblasti“.\n– Mislim da se na ovaj način potpuno otklanjaju potrebe za svim nasilnim potezima i sa jedne i sa druge strane i to je u interesu nas u ovom regionu, ali i vlasti u Beogradu, precizirao je Destani za Danas.\nU Preševu su i juče bile na desetine novinara iz srpskih, ali i stranih medija, najmanje ih je bilo na zasedanju lokalnog parlamenta, a najviše po lokalnim restoranima i kafićima.\n– Kao da se ovde spremao smak sveta, pa su svi pohrlili iz sveta da snime kako će jedan spomenik biti predmet za incidente, što se na sreću nije, a verujem i neće dogoditi, jer sve polako ulazi u, čini mi se, zakasnelu varijantu pravnih propisa. To je u ovom trenutku najvažnije, prokomentarisao je urednik portala presheva.com Driton Salihu. I albanski i srpski novinari juče u Preševu su zajednički ocenili da je došlo do „pada tenzija“, kako u političkoj retorici, tako i među građanima.\n– Bitno je da se vratimo normalnom životu, jer nam u ovoj teškoj ekonomskoj situaciji najmanje trebaju incidenti i nasilje, rekao je za Danas Salih F. iz Preševa.


Košarkaš Los Anđeles Lejkersa Lebron Džejms ništa ne prepušta slučaju, te su se pojavile informacije da on nagovara zvezdu Golden Stejta, Kevina Durenta da se preseli u tabor žuto-ljubičastih i pomogne mu u stvarnju nove šampionske generacije Lejkersa.\nOvaj 33-godišnji mag "sporta pod obručima" došao je u Los Anđeles sa namerom da vrati slavan klub na najviši nivo i osvoji još jednu NBA titulu (svoju četvrtu). Međutim stanje u ekipi, koju sa klupe predvodi Luk Volton, nije ni malo dobro. Prethodne sezone Lejkersi su završili 15. u Zapadnoj konferenciji, bez ikakve šanse da se domognu plej-ofa.\nPoznato je da su ova dva košarkaša dobri prijatelji i van terena, pa se s nestrpljenjem očekuje rasplet priče o prelasku Durenta u redove ekipe iz Lejkersa. Jasno je da ekipa, takvog pedigrea ne može da se zadovolji poslednjom pozicijom u svojoj konferenciji, i da je plej-of minimum koji bi zadovoljio navijače "jezerdžija". Naravno da svaki košarkaš tima iz "Stejpls centra", želi da ponovi uspehe generacije, koja je harala NBA ligom 80-ih godina prošlog veka, generacije koja se pet puta, u osam sezona, okitila šampionskim prstenom.\nU igračkom kadru Lejkersi ne bi trebalo da imaju problema, s obzirom na to da u njihovim redovima nastupaju zvezde kao što su: Lebron Džejms, Lonzo Bol, Ražon Rondo, Brendon Ingram i drugi. Ostaje im samo još da se uigraju, i eventualno pojačaju nekim veliki imenom, kao što je upravo Kevin Durent.\nSvabole09 Neka ide, osvojio je mocni GSW i bez njega....\nMa da jedino ako je lud. Ima sigurnu titulu ili bar finale konferencije u GS\nmiki pa ako daju vise para eto njega...


Afrika – Navijaci Srbija\nMBARA SITI – POLIS 1:0 (0:0)(Fudbal, Uganda 1)U prvom poluvremenu nije bilo golova, Polis je igrao hrabro i oštro, ali je onda u nastavku Mbara uspela da preuzme konce igre i da sa jednim golom prelomi utakmicu. Najvažniji momenat meča dogodio se u 58. minutu kada je Kitegenji pogodio i\nVAZITO - TUSKER 1:1 (1:1)(Fudbal, Kenija 1)Usporio je korak Tusker, ali je i dalje prvi favorit za osvajanje titule, prve posle pet godina. Treći put uzastopno je jedanaestostruki prvak Kenije remizirao u državnom prvenstvu, prednost se polako topi, a još jednom se potvrdilo da je Vazito jedan od najneugodnih\nADAMA SITI – SENT DŽORDŽ, 14.00(Fudbal, Etiopija 1)Najtrofejniji klub tamošnjeg fudbala i ove sezone će ostati bez trona. Dva kola pre kraja prvenstva Sent Džordž za liderom zaostaje 18 bodova, delom i zbog toga što je u prethodnih deset utakmica slavio samo dva puta. Ali i pored toga ima\nSOFOPAKA – GOR MAHIJA 1:2 (0:1)(Fudbal, Kenija 1)Ispoštovali su Sofopaka i Gor Mahija kladioničare. Gosti su bili blagi favorit, odneli su trijumf i po sedmi put nisu rezmizirali na strani ove sezone. Pritom je meč završen tako što su se mreže tresle na obe strane, samo je ubojitija bila\nVOLKITE KETEMA – SEBETA SITI, 13.00(Fudbal, Etiopija 1)Volkite je tek na 11. mestu od 13 timova u najboljoj ligi Etiopije. Forma je na strani Sebete koja je bez poraza već šest mečeva, dok je domaćin u crnoj seriji od osam utakmica bez trijumfa. Pre nešto više od tri meseca,\nGOLDEN EROUZ – TS GALAKSI 3:0 (2:0)(Fudbal, Južnoafrička republika 1)Probudio se Golden Erouz i prekinuo seriju od četiri utakmice bez trijumfa. Ubedljivo je savladao TS Galaksi i vratio se na treće mesto na tabeli, koje garantuje plasman u Kup konfederacija. Ipak, ima dva boda i dve utakmice više od\nGOLDEN EROUZ – TS GALAKSI, 15.00(Fudbal, Južnoafrička republika 1)Posle četiri vezane utakmice bez pobede, trećeplasiranom timu južnoafričke elite je zona kvalifikacija za afričku Ligu šampiona sedam bodova daleko. Samo dva postignuta gola na prethodna četiri susreta je razočaravajuća brojka za tim koji se trenutno nalazi na mestu koje garantuje\nSVALOUS – STELENBOŠ 0:0(Fudbal, Južna Afrika 1)Neverovatnu seriju remija Svalous je nastavio šestim uzastopnim susretom bez pobednika. Deveti klub koji je izvukao bod u prethodnih deset susreta ekipe iz Johanezburga je Stelenboš. Propuštena šansa domaćina da konačno osvoji ceo plen protiv tima koji se bori za opstanak ujedno je\nSVALOUS – STELENBOŠ, 15.00(Fudbal, Južna Afrika 1)Svalous je serijom loših rezultata ispao iz borbe za mesto u Ligi šampiona. Sada mu i Kup Konfederacija visi, pošto je pao na peto mesto na tabeli. Svalovs je remizirao na osam od poslednjih devet utakmica, od čega se čak sedam završilo rezultatom\nUŽIVO: Nadal – Đoković 0:0 (3:3)


Vladajuće elite se bogate resursima koji pripadaju građanima – PRAVDA – ISTINA\n28/10/2020 28/10/2020 PRAVDA-ISTINA\nAmbasador Sjedinjenih Američkih Država u Bosni i Hercegovini Eric Nelson je u svom blogu napisao da je Amerika istinski prijatelj te da nastoji da bude efikasna podrška, ali da je ostvarenje krajnjeg cilja na građanima BiH…\nOn kaže da je krajnja svrha inostrane pomoći prestajanje potrebe za njom.\n“Jedva čekamo dan kada će Bosna i Hercegovina preći iz faze u kojoj joj je pomoć potrebna u fazu oslanjanja na sopstvene snage”, rekao je Nelson.\nPrvog oktobra Agencija SAD-a za međunarodni razvoj (USAID) objavila je na svom otvorenom portalu treće izdanje Mapa puta za ostvarenje samoodrživosti za razne zemlje.\n“USAID definiše samoodrživost kao sposobnost planiranja, finansiranja i provedbe rješenja za probleme lokalnog razvoja, kao i opredijeljenost da se ta rješenja provedu efektivno, inkluzivno i odgovorno. Jednostavno rečeno, samoodrživost znači da BiH sama rješava svoje probleme bez smjernica ili finansijske pomoći međunarodne zajednice”, pojasnio je ambasador Nelson i dodao da u BiH postoji visok nivo sposobnosti za upravljanje sopstvenim razvojem.\nOn kaže da postoje institucije u kojima radi osoblje koje je adekvatno obučeno, ali da BiH muči drugi problem.\n“Nažalost, podaci također pokazuju nizak stepen opredijeljenosti i to nije iznenađenje većini građana koji tome svakodnevno svjedoče”, riječi su Erica Nelsona.\n“Opredjeljenost se iskazuje na različite načine – upoznavanjem građana o informacijama, osnaživanjem ljudi sredstvima pomoću kojih mogu tražiti odgovornost od vlasti te podsticanjem građana da učestvuju u rješavanju problema od opće važnosti. Nažalost, postoje pokazatelji da su svi ovi ključni prioriteti u padu u BiH od 2013. godine. “, naveo je on.\nOcijenio je da “opsežni napadi na mogućnosti građana da osiguraju to da njihove vlasti rade za njih sprečavaju očajnički potrebne reforme“.\n“Bez veće opredijeljenosti vladinih zvaničnika da promijene situaciju, status quo, spirala pada će se nastaviti. Što je najhitnije, Vlada SAD-a će nastaviti vršiti pritisak na lidere da djeluju snažno na reformu javnog sektora i razvoj ekonomije, naročito sada kada pandemija COVID-19 i dalje bjesni.\nOvakvo djelovanje treba da uključuje depolitizaciju državnih preduzeća. Državna preduzeća su neefikasna, ona su politički bankomati uz pomoć kojih vladajuće elite održavaju svoju moć, potvrđuju kontrolu nad biračkim tijelom i bogate se resursima koji pripadaju vama, građanima BiH”, kategoričan je Nelson.\n“Međutim, malo toga će se promijeniti ako vi, obični građani, ne uradite svoj dio posla – ako ne odbijete da plaćate mito, ako ne ukažete na gubitke, korupciju, izborne nepravilnosti, ako ne progovorite glasno i jasno i, što je najvažnije, ako ne glasate da biste svoje lidere pozvali na odgovornost”, racionalan je Nelson.\n“Treba da zahtijevate efikasne lidere, transparentnost vlasti i odgovornost. S druge strane, ono što blokira ovo putovanje je neizlazak građana na izbore ili prodaja kontrole nad njihovom i budućnošću njihove djece tako što svoj glas prodaju za 100 KM, iznos koji ispari za nekoliko dana”, kaže Nelson.\nNa kraju je zaključio da SAD vjeruje u želju da Bosanci i Hercegovci dočekaju i ostvare prosperitetnu Bosnu i Hercegovinu.\n“Ako ste voljni da krenete putem ka samoodrživosti, Vlada Sjedinjenih Država podržat će vas u tome”, poručio je.


Zeleno svetlo za Severni tok 2, još 100 kilometara do kraja - šta kažu četiri strane - Izazov\nRadio-televizija Srbije\t 22. jula 2021. 20:41\n"Severni tok 2" cevima treba da poveže rusko-nemačke obale Baltičkog mora. Biće to drugi direktni dotok ruskog gasa do Nemačke – istog kapaciteta kao "Severni tok 1".\nGasovod je odoleo brojnim geopolitičkim preprekama i konačno dobio zeleno svetlo Vašigtona, uz uslovljavanje – da ne naškodi postojećem gasovodu kroz Ukrajinu, kojoj ugovor o trazitu ruskog gasa ističe 2024.\n"Mi ćemo tražiti dodatnih 10 godina za Ukrajinu. Moramo zajedno da radimo na smanjenju ukrajinske zavisnosti od ruskog gasa i njene ekonomske zavisnosti od tranzita. To je loš cevovod, ali moramo da pomognemo u zaštiti Ukrajine. Osećam da smo ovim sporazumom učinili neke značajne korake u tome", kaže Viktorija Nuland, podsekretarka za političke poslove u Stejt departmentu.\nI Nemačka smatra da sporazum ne rešava sve razlike ali obezbeđuje završetak važne infrastrukture za energetsku bezbednost Evrope. Iako Nemačka obećava da će podržavati ukrajinsku tranzitnu ulogu, Kijev je od Evropske unije odmah zatražio konsultacije o gasovodu jer je, kažu, pretnja za bezbednost Ukrajine.\n"Uostalom, nismo bez sredstava da nešto uradimo a nadam se da sankcije protiv Moskve neće biti potrebne. Imamo uveravanja Rusije da neće iskoristiti gasovod kao oružje, verujmo im na reč. Ako ipak to učini, reagovaćemo", kaže nemačka kancelarka Angela Merkel.\n"Za nas je "Severni tok 2" pre svega bezbednosno pitanje i voleli bismo da američko-nemačka izjava u vezi sa sigurnošću bude jača. I dalje nam je nejasno da li je Rusija spremna da pravilno ispuni svoje obaveze o energetskoj bezbednosti Ukrajine i očuvanju njene uloge tranzitne države", kaže Dmitro Kuleba, ministar spoljnih poslova Ukrajine.\nIz Brisela poručuju da će sporazum razmotriti. A Kremlj da je zadovoljan što Nemačka nikad nije odustala od tog projekta.\n"U tekstu sporazuma postoje stvari sa kojima se ne možemo složiti, ali i stvari koje pozdravljamo. Govori se o ruskoj agresiji i štetnim akcijama kako u Ukrajini tako i van nje. Ne možemo da prihvatimo upotrebu takvog jezika. Rusija nikada nije koristila energetske resurse kao instrument političkog pritiska, već je garant energetske bezbednosti evropskog kontinenta", kaže Dmitrij Peskov, portparol Kremlja.\n"Severni tok 2" sa cevovodom od 1.230 kilometara važi za najduži gasovod na svetu a do njegovog završetka ostalo je još oko 100 kilometara.


Upoznati javnost sa stavovima Evropske komisije – Institut alternativa\nInstitut alternativa » Pregovori sa EU » Upoznati javnost sa stavovima Evropske komisije\nObjavljeno 14. 10. 2015. 22. 02. 2018.\nUpoznati javnost sa stavovima Evropske komisije\nEvropska komisija bi trebalo da objavi svoje komentare na crnogorsko zakonodavstvo i izvještaje ekspertskih misija, i na taj način spriječi Vladu da manipuliše procesom pregovora za pristupanje EU – zatraženo je u inicijativi Instituta alternativa (IA).\nInstitut alternativa je uputio juče pismo predsjedniku Evropske komisije i komesaru za politiku susjedstva i proširenja, Junkeru i Hanu, u kojima ukazuje na bitna ograničenja transparentnosti pregovora u Crnoj Gori i poziva na proaktivan pristup Evropske unije u otvaranju procesa prema javnosti.\nOd početka procesa pregovora za članstvo Crne Gore u Evropskoj uniji, ključni argument Vlade za (ne)usvajanje zakona i strategija su mišljenja Evropske komisije iznesena na nacrte ovih dokumenata. Na drugoj strani, Vlada istovremeno odbija da objavi ove dokumente i upozna sa njihovom sadržinom Skupštinu, civilni sektor i građane.\nNedostupnost mišljenja i izvještaja Evropske komisije o nacrtima ključnih propisa unosi sumnju u sam postupak donošenja javnih politika u Crnoj Gori. Naime, opravdano se nameće pitanje o kvalitetu zakonskih i strateških rješenja za koja se ne može znati da li su usvojena u skladu sa sugestijama Evropske komisije.\n“Time što jedino ona posjeduje ova ekspertska mišljenja i izvještaje, Vlada Crne Gore je u mogućnosti da izabere samo pozitivne ocjene i predstavi ih javnosti, a da zanemari one manje povoljne”, stoji u pismu.\nNa ovaj način bitno se ograničava pravo na slobodan pristup informacijama i učešće nedržavnih aktera u donošenju javnih politika.\nDodatno, netransparentosti procesa pregovora doprinosi i donošenje odluka o ključnim poglavljima 23 i 24 iza ”zatvorenih vrata”, što je rezultat narastajuće uloge Savjeta za vladavinu prava u čije zaključke nemaju uvid čak ni članovi radnih grupa za ova poglavlja koji izvještavaju o sprovođenju akcionih planova.\nStoga, Institut alternativa ukazuje na potrebu objavljivanja komentara i izvještaja od strane Evropske komisije, uz zaštitu ličnih podataka tamo gdje je to neophodno. U protivnom, Evropska komisija će nastaviti da ohrabruje Vladu da bude netransparentna prema svojim građanima, a proces dodatno usporiti.\nNapomena: pismo upućeno predsjedniku Evropske komisije i komesaru za politiku susjedstva i proširenje u cjelini možete preuzeti ovdje.\nPovezane vijesti: “Crnogorski pregovori: informacije samo za odabrane”


Uloga farmaceuta već odavno je izašla iz okvira izdavanja lekova, danas su farmaceuti značajan deo tima u podizanju svesnosti o kanceru dojke. Podizanje nivoa svesnosti o prisutnosti ove bolesti u lokalnoj zajednici može da da veliku podršku skriningu.\nPored toga, farmaceutska industrija čini stalne napore da obezbedi najbolju moguću terapiju za lečenje ove bolesti i na ovom polju ima konstantnog napretka.\nUkoliko ste završili terapiju za lečenja kancera dojke, verovatno ćete poželeti da se fokusirate na promenu svog načina života i da ga učinite zdravijim – PRIČAJTE SA SVOJIM FARMACEUTOM.\nFarmaceut vam može dati savet o zdravoj ishrani i održavanju zdrave telesne težine. Hemoterapija i hormonska terapija često mogu da imaju kao posledicu povećanje telesne težine.\nFarmaceut vas može posavetovati o značaju fizičke aktivnosti. Dokazano je da vežbanje unapređuje i fizičko i psihički zdravlje. Dugoročno gledano, poznato je da redovno vežbanje ima značajnu ulogu u smanjenju rizika od pojedinih kancera, pored svih benefita koje donosi vašem zdravlju\nUkoliko ste pušač, tražite od svog farmaceuta pomoć u vidu informacija o različitim načinima koji postoje za odvikavanje od pušenja\nUkoliko konzumirate alkohol, budite umereni. Postoje smernice koje kažu da žene ne bi trebalo da konzumiraju više od dve jedinice alkohola dnevno, odnosno 14 nedeljno. Pokušajte da imate nekoliko dana bez alkohola u toku nedelje.\nUkoliko ste na terapiji održavanja, farmaceut vas može upozoriti na druge lekove i suplemente koji stupaju u interakciju sa lekovima koje koristite tretman kancera dojke\nU periodu života kada nam je pomoć potrebna, često se suočavamo sa razočaranjem i shvatamo da podrška nije toliko dostupna, ali nemojte zaboraviti da u apotekama rade stručni i edukovani zdravstveni profesionalci koji vam mogu biti podrška na koju niste ni računali. Oni rade 24 časa dnevno, apoteke su uvek otvorene i ne morate da zakazujete posetu i savetovanje.


Nastavljajući svoje napore da pomaže zajednicama u borbi protiv pandemije virusa COVID-19, IMMOFINANZ-ov ritejl park STOP SHOP uručio je donaciju u ukupnoj vrednosti od preko 5.000 evra humanitarnim organizacijama, obrazovnim ustanovama i centrima za socijalni rad u deset opština u Srbiji. Po 2.500 paketa koji sadrže zaštitnu opremu i dezinfekciona sredstva poslato je gradovima i opštinama u kojima IMMOFINANZ, vodeći investitor u oblasti komercijalnih nekretnina u Centralnoj i Istočnoj Evropi, trenutno posluje sa svojim ritejl parkovima STOP SHOP.\nSTOP SHOP ritejl parkovi ostaju bezbedno mesto za kupovinu tokom pandemije, jer posetioci mogu da uđu u prodavnice direktno sa parkinga držeći neophodnu distancu tokom kupovine. STOP SHOP-ovi su takođe zadovoljili potrebu za pristupačnijim proizvodima u vremenima krize, pružajući širok asortiman proizvoda sa povoljnim cenama u odnosu na kvalitet za porodice kojima je to važno. Kao rezultat toga, učestalost posećenosti ovih ritejl parkova u Srbiji ubrzo se vratila na nivo pre krize.


Testiranje na koronu čeka dozvolu Ministarstva zdravstva USK\nFoto: N.N. | Testiranje na koronu čeka dozvolu Ministarstva zdravstva USK\nZlatan Čekić 29.06.2020 15:45\nBIHAĆ - Kantonalna bolnica u Bihaću posjeduje aparat za testiranje uzoraka na virus korona, ali njega nije moguće staviti u funkciju bez odgovarajuće dozvole i odobrenja Ministarstva zdravstva USK.\nRadi se o aparatu koji je prije dva mjeseca stigao kao donacija ovoj zdravstvenoj ustanovi, a prema riječima Zerine Mulabdić, direktorice Zavoda za javno zdravstvo USK, njegove performanse za obavljanje pomenutih testiranja su veoma dobre.\n"Istina, ovaj aparat radi nešto sporije i u roku od sat vremena može obraditi dva pacijenta, međutim njegovi rezultati su pouzdani. Nama treba samo rješenje od Ministarstva zdravstva FBiH kako bi Kantonalna bolnica mogla raditi analize testova", kaže Mulabdićeva. Prema njenim riječima, pomenuto odobrenje se u međuvremenu tražilo, ali nije stigao pozitivan odgovor, zbog čega je Kantonalna bolnica uputila žalbu čije se rješenje čeka. Mulabdićeva ističe kako je od početka izbijanja pandemije virusa korona testiranje uzoraka osoba za koje se sumnja da su zaražene jedan od najvećih problema.\n"Najveći problem je što nemamo odobrenje da sami radimo testiranje, nego uzorke šaljemo u Sarajevo. Da bi test samo došao tamo treba šest ili sedam sati, gubi se dragocjeno vrijeme i sve to komplikuje situaciju, posebno kada su u pitanju hitni slučajevi kada pacijenti trebaju hospitalizaciju, a rezultati testiranja se čekaju po nekoliko dana", kaže Mulabdićeva.\nKada je riječ o higijensko-epidemiološkoj situaciji u Unsko-sanskom kantonu, trenutno je 28 aktivnih slučajeva. Do sada su registrovane 142 osobe pozitivne na virus korona, dok su 104 pacijenta oporavljena.\nBihać USK Unsko sanski kanton Kantonalna bolnica u Bihaću Ministarstvo zdravstva USK Virus korona Covid 19 Testiranje na virus


Sagovornici Danasa o budućoj ulozi Pariza u pregovorima Beograda i Prištine Beograd - Francuskoj je u interesu da se pronađe trajno rešenje za Kosovo, i njen predsednik Emanuel Makron već je angažovan u takvim nastojanjima, što su pokazale i njegove poruke javnosti tokom posete Beogradu, kažu za Danas stručnjaci za evropsku politiku. Naši sagovornici ocenjuju da Makron ima „velike ambicije“, o čemu govori i njegova želja da na jesen bude domaćin sastanka Beograda i Prištine u Parizu, nakon što je propao pokušaj organizovanja takvog skupa ovog meseca, ali da francuski lider neće „biti solo igrač“ u pokušajima rasplitanja „kosovskog čvora“, već da će „aktivno“ sarađivati sa nemačkom kancelarkom Angelom Merkel i zvaničnim Briselom. Naim Leo Beširi, izvršni direktor Instituta za evropske poslove, konstatuje za Danas da Makron „još uvek nema toliko uticaja na međunarodnom nivou da bi mogao sam da se uhvati u koštac sa problemom koji je nadživeo mnogo predsednika“. - Dosadašnje posrednice u Briselskom dijalogu, Ketrin Ešton i Federika Mogerini, nisu mogle da izađu na kraj sa političkim elitama u Beogradu i Prištini i ono što gledamo danas je preuzimanje političkog pitanja rešavanja poslednjeg sukoba u Jugoslaviji od strane zemalja članica EU. Pitanje je koliko Makron ima kapaciteta i pregovaračkog kapitala da preuzme od Angele Merkel smirivanje tenzija u regionu koje bi mogle voditi trajnom rešavanju kosovskog pitanja, smatra naš sagovornik. Prema Beširijevom mišljenju, predsednik Francuske svakako ima ambicije da ostavi veliki trag za sobom, ali je istovremeno realan i ne voli razgovore koje ne vode rešenju, „zato je i otkazao samit u Parizu, zakazan za početak ovog meseca, budući da je očigledno da Beograd i Priština nisu dovoljno politički zreli i da teško da imaju osećaj javnog interesa i budući da nisu uspeli da približe stavove o okviru za pravno obavezujući ugovor, koji će rešiti mnoga pitanja u odnosu Srbije i Kosova, što će defakto voditi i međusobnom priznavanju“. - Međutim, uprkos Makronovoj ambiciji ubeđen sam da bez učešća SAD pitanja kao što su promena granica i uspostavljanje mira, nije moguće rešiti. Da li će lidere više motivisati pismo Trampa iz decembra ili Makronovo očekivanje rešavanja pitanja u narednim mesecima, ostaje da se vidi. S druge strane, možda nas iznenade novi saziv Evropske komisije, predsednica EK Ursula fon der Lajen i komesar za spoljnu politiku i bezbednost Žozep Borelj, iako takvih naznaka na vidiku nema, zaključuje Naim Leo Beširi. Igor Novaković, istraživač Saveta za inkluzivno upravljanje, navodi za Danas da će Francuska biti aktivnija u traženju mogućnosti za otvaranje dijaloga, „koji će, nesumnjivo, ostati zvanično u okviru EU“. - Međutim, svaka aktivnost će biti blisko koordinirana sa Nemačkom. Moguće je da je Francuska otvorenija za određena rešenja od Nemačke. Ali, treba imati u vidu da dosadašnje iskustvo pregovora između Beograda i Prištine sugeriše da akcenat treba staviti na normalizaciju dva društva, kako bi se osigurala održivost, pošto se sporazumi mogu potpisati, ali je pitanje da li će biti primenjeni, smatra Novaković. Tokom posete Srbiji francuski predsednik je pre dva dana poručio da će organizovati jedan poseban sastanak sa rukovodstvom Kosova, sa predsednikom Srbije Aleksandrom Vučićem, premijerkom Srbije Anom Brnabić i nemačkom kancelarkom. „Srbija i Kosovo su evropske države i mi moramo da pomognemo da se to prevede u činjenice“, rekao je Makron na zajedničkoj konferenciji za novinare sa Vučićem. On je, govoreći o problemu Kosova, naglasio: „Nemam odgovor, nema magičnog rešenja ni u mom džepu, ni u nemačkom, SAD ili Rusije“... Predsednik Vučić je naveo da francuski predsednik „razume težinu problema kada je reč o Kosovu i da se stvari ne mogu rešavati tako što niko ni od čega neće da odstupa“. On je najavio da će naredni sastanak Beograda i Prištine biti organizovan najverovatnije u septembru.\nVeselji za privremeno ukidanje taksi\nPredsednik kosovskog parlamenta Kadri Veselji izjavio je za Glas Amerike da podržava ideju o privremenom ukidanju taksi od 100 odsto na proizvode iz Srbije, „da bi se otvorio put za nastavak dijaloga“. Veselji, koji boravi u SAD, rekao je da rešenje vidi u srpskom priznanju kosovske nezavisnosti - „Kosova kao suverene države, u okviru postojećih granica“.\nHaradinaj se boji novog rata\nKosovski premijer Ramuš Haradinaj poručio je da „Kosovo strahuje zato što Srbija kupuje oružje“ i da se „boji novog rata“. Kako prenose prištinski mediji, on je ocenio da „pristup jednog dela međunarodne zajednice u odnosu na dijalog sa Beogradom podiže potrebu da se i Kosovo naoruža“. „Srbija kupuje oružje u Rusiji... Francuska je, takođe, postigla sporazum sa Srbijom za raketni sistem“, rekao je Haradinaj. On je izrazio odlučnost da kao šef vlade neće odustati od taksi na robu iz Srbije i BiH, tvrdeći da neće otvoriti tržište Kosova onima koji negiraju njegovo postojanje.


Molitva pravoslavnog monaha nad\n(Foto N. Belić)\nKrf – U aprilu, 1999. godine, u vreme NATO bombardovanja SR Jugoslavije, na aerodrom na Krfu sleteo je transportni vojni avion, bez jasnih obeležja vojske kojoj pripada. Glas o tome brzo se proširio ovim grčkim ostrvom, izazvavši gnev žitelja što se njihova vazdušna luka koristi za operacije protiv Srba. Ogorčenje je ubrzo preraslo u masovne proteste – kolona Krfljana uputila se ka aerodromu. Predvodio ih je Janis Trepeklis, koji će kasnije, od 2011. do 2014, biti gradonačelnik Krfa.\n„Srbi su krvlju platili raspad Jugoslavije i američku intervenciju. Započeli su novi život iz ruševina posle NATO bombardovanja.\nDanas naša otadžbina prolazi kroz težak period. Suočeni smo sa velikom ekonomskom krizom. Borimo se za naše dostojanstvo i nezavisnost, borimo se da ponovo stanemo na svoje noge i na kraju ćemo pobediti. I Srbi su se nadmetali sa istorijom i izašli kao pobednici”, naglasio je Nikoluzos.\nZajednička ratna sudbina\nSudbina Krfa i Srbije slična je i po tome što su ih u Drugom svetskom ratu bombardovali i avioni Sila osovine i saveznika. Nemci su iz vazduha razorili dobar deo grada Krfa 1943, nakon što je Italija kapitulirala, a Krfljani se proglasili slobodnom teritorijom. Tada je uništen i hotel „Bela Venecija”, u kojem je od 1916, do 1918. bila smeštena srpska vlada. Inače, sve tri ćerke vlasnika tog zdanja Janisa Gazisa udale su se za Srbe. U napadu 1943. srušene su i zgrade Jonske akademije i Gradskog teatra i mnoga druga stara kulturna zdanja.\nU junu 1944. Krf su bombardovale i savezničke snage, da bi zavarale Nemce i naterale ih da pomisle da je to uvod u iskrcavanje kopnenih snaga, koje se zapravo dogodilo kasnije, u Normandiji.


Koraks: I Milošević je mahao mojim karikaturama - Izazov\nKoraks: I Milošević je mahao mojim karikaturama\nNovi magazin 10. novembra 2018. 08:20\nDnevni list Danas objavio je u vikend-izdanju novu karikaturu Predraga Koraksića Coraxa, koja je slična prethodnoj, samo što ovaj put poslanici Srpske napredne stranke Aleksandar Martinović i Vladimir Orlić kmeče u naručju Hitlera i Gebelsa, jer više nemaju flašicu u ustima.\nKarikaturista Predrag Koraksić Koraks (Corax) izjavio je da nije prvi put da je njegova karikatura predmet napada vlasti i uporedio je Vučića sa Slobodanom Miloševićem.\n„Isto je tako Milošević mahao mojom karikaturom objavljenom u ‘Našoj borbi’ kada ga je Holbruk kritikovao zbog slobode medija. Milošević mu je pokazivao karikaturu ističući da ‘taj karikaturista nije uhapšen’ i da je to sloboda medija. Istu rečenicu sada je iskoristio Vučić, koji je tada bio ministar za informisanje, a kasnije je pokušavao da ugasi Danas“, naveo je Koraks.\n„Zapravo, ako pogledate šta je rekao, ispada da je samo Danas slobodan medij, a svi ostali nisu“, kazao je Koraks.\nKarikaturista Dušan Petričić rekao je da je Koraksova karikatura odlična i tačno i vrlo precizno odslikava stanje stvari u Srbiji.\n„To što predsednik govori o slobodi medija je njegovo drugo lice koje često koristi, a zapravo sve što on radi potvrđuje da je on glavni ideolog i inspirator fašističkih stremljenja u našoj zemlji. Vrlo je jasno da nema nikakve slobode medija, a da inspiratori fašizma i vođe u tom pravcu nekim sitnim primerima imitiraju slobodu“, naveo je Petričić.\n„Ako ovo izostane, toliko o slobodi medija“, kazao je Somborac za Danas.